Lean-koulutus – jatkuvan parantamisen oppikoulu | Murata Finland\nLean-koulutus – jatkuvan parantamisen oppikoulu\njoulu 2, 2020 | 0 Kommenttia\nJokainen muratalainen on ainakin joskus kuullut puhuttavan Leanista, ja joillekin meistä se on läsnä päivittäisessä työssämme. Mitä Lean sitten oikeastaan on? Ehkäpä tätä aihetta pitäisi lähestyä siitä näkökulmasta, mitä Lean ei ole. Se ei ole nippu vaikeita termejä, joita on mukava heitellä sopiviin väleihin keskusteluissa. Se ei ole tavoiteltava tila, jota kohti työskennellään eikä se ole vain kustannusleikkuri. Itse asiassa Lean on suhteellisen vaativa johtamismalli, sillä se pakottaa ihmiset muutokseen.\nSe mitä on Lean, on opittava käytännössä. Kirjat tukevat oppimista, mutta vasta tekemällä voi todella oppia Leanin merkityksen. Siksi järjestämme pari kertaa vuodessa Lean-koulutusta yrityksemme työntekijöille. Koulutuksia on kahdenlaisia: toinen on suunnattu niille, jotka ovat tekemisissä tuotannon kanssa, ja toinen toimistotyöntekijöille. Kahden päivän kurssin tavoitteena on antaa rautaisannos oppia siitä, miten tuottavuutta parannetaan käytännössä, miten poistetaan hukkaa ja ennen kaikkea mitä voi tehdä heti omassa tiimissä. Ensin opitaan teoriaa ja heti perään päästään toteuttamaan opittua Lean5-pelissä.\nMurata Suomen tuotannossa aluevastaavana työskentelevä Antti Viitasaari osallistui vuonna 2019 tuotannon väelle suunnattuun Lean-koulutukseen, jonka ansiosta hänestä tuli Lean-ajattelun sanansaattaja, kuten hän itse kuvaa.\n”Koulutus oli kahden päivän pituinen. Mielenkiintoa lisäsivät osallistujat, jotka tulivat eri puolilta taloa, ei pelkästään esimerkiksi tuotannon ohjauksesta. Kurssin vetäjät olivat upeita ammattilaisia, joiden ansiosta koulutus onnistui erinomaisesti.”\nAntin mukaan ensimmäisen koulutuspäivän parhaimpia hetkiä oli, kun teoriat ja esimerkit loksahtivat palapelin lailla aivoissa yhdeksi selkeäksi ajatukseksi, kuinka hyödyllinen ja tärkeä Lean-ajattelu on missä tahansa prosessissa kehityksen kannalta. Leanilla voidaan helpottaa ihmisten työskentelyä ja tuotteiden kulkua poistamalla kaikki hukka ja jaotella tekemiset arvoa tuottavien prosessien kesken.\n”Toisesta koulutuspäivästä jäi parhaiten mieleen viimeinen harjoitus osallistujien kesken. Saavutimme ns. viimeisen muodon tuotantoprosessista, ja mahdottomalta tuntunut läpimenoaika saatiin rikki ylivoimaisesti. Myös ihmisten kiire jäi pois, kun prosessi oli lähes täysin optimoitu ja jaettu resurssien kesken Leanin mukaisesti. Saimme minimoitua inhimilliset virheet ja 100% toimintavarmuuden asiakkaille, vaikka ongelmia tuli tuotteiden laadussa (viallinen osa) kesken kokoamisen.”\n”Olin nähnyt vuosien ajan omin silmin Leanin hyödyllisyyden tuotannossa, mutta ymmärsin tämän syvällisesti vasta koulutuksen aikana. Ymmärsin, kuinka paljon lyhyt läpimenoaika ja pienemmät eräkoot/varastot auttavat parantamaan laatua ja reagointiaikaa tilauksissa (less is more). Tuotannon tukeminen jatkuvan parantamisen menetelmin sekä selkeät standardoidut työvaiheet ja -tavat hyödyttävät paljon tuotelaatua ja prosessin virtausta”, Antti jatkaa.\nTyössään Antti kehittää vakituisesti hukkien poistamista prosesseista ja ihmisten tekemisestä. ”Parannamme ja tuemme jatkuvasti standardoituja työtapoja. Koulutuksen käytyäni sanoisin, että Lean-työkaluista työssäni auttavat eniten mm. 5s, Kaizen, Poka-Yoke ja VSM. Osaan nyt paljon paremmin arvioida, mikä on fiksua tekemistä prosessin kannalta (arvoa tuottavaa toimintaa). Pystyn myös antamaan muille varmuutta tekemiseen selittämällä ja hahmottelemalla, miten hyödyllistä on tehdä oikein ja kuinka kannattavaa jatkuva parantaminen on kaikessa tekemisessä ajattelemalla leanisti.”


Me Subcard® -kanta-asiakasohjelmassa (“Subcard®”) välitämme sinusta ja yksityisyydestäsi. Käsittelemme henkilötietojasi läpinäkyvästi.\nKun menet Subway® -ravintolaan, näet kaikki ainekset edessäsi ja voit valita juuri mitä haluat. Näet, kun Subisi valmistetaan haluamallasi tavalla.\nMitä tulee henkilötietoihisi, sinä päätät – ja me olemme aivan yhtä läpinäkyviä. Haluamme varmistaa, että ymmärrät, miksi pyydämme sinulta joitakin henkilötietoja, mitä teemme niillä tiedoilla, sekä oikeutesi ja mahdollisuutesi valita, miten käytämme tietojasi.\nTämä Tietosuojakäytäntö selittää, miten käsittelemme tietojasi. Jos sinulla on kysyttävää Subcardista® ja henkilötiedoistasi, otathan yhteyttä asiakastukeemme osoitteessa subcard@ipceurope.org.\nHakemalla ja rekisteröimällä Subcardisi® annat suostumuksesi tietojesi keräämiseen, käyttöön ja siirtoon tämän käytännön ehtojen mukaisesti.\nSubcardia® ylläpitää ja johtaa Eat Commerce LBG, joka on European Independent Purchasing Company LBG:n (IPC Europe) tytäryhtiö. IPC Europen jäsenet muodostuvat Subway® franchise-yrittäjistä (jäljempänä “Eat Commerce” tai “IPC Europe” erikseen tai yhdessä “me”, “meitä” tai “meidän”).\nHuomaa, että Subway® -konserni on erillinen yritys, joka muodostuu seuraavista tytäryhtiöistä: Franchise World Headquarters, LLC (”FWH”), SFAFTBV-EUROPE ja Subway IP Inc. FWH:lla on oikeus käyttää SUBWAY® -tavaramerkkiä. FWH Technologies, LLC (“FWHT”) on Subway POS™ -ohjelmiston omistaja ja lisenssinantaja. Subway POS™ -ohjelmisto on hyväksytty käytettäväksi SUBWAY® -ravintoloissa maailmanlaajuisesti. SUBWAY® -toimiluvan antajat: Doctor’s Associates Inc. (“DAI”); Subway International B.V. (“SIBV”); Subway Systems Australia Pty Ltd (“SSA”); Subway Franchise Systems of Canada, Ltd. (“SFSC”); Subway Partners Colombia C.V. (“SPCCV”); Subway Systems do Brasil Ltda. (“SSB”); Sandwich and Salad Franchises of South Africa Pty Ltd. (“SSFSA”); Subway Systems India Private Limited (“SSIPL”); ja Subway Restaurant Management (Shanghai) Co. Ltd. (”SRMS”). SUBWAY® mainosyhtiöt: Subway Franchisee Advertising Fund Trust, Ltd. (“SFAFT”); Subway Franchisee Advertising Fund Trust, B.V. (“SFAFT BV”); Subway Franchisee Advertising Fund of Australia Pty. Ltd. (“SFAFA”); Subway Franchisee Canadian Advertising Trust (“SFCAT”); Subway Systems do Brasil Ltda. (“SSB”); Subway Partners Colombia C.V. (“SPCCV”); Subway International B.V. (“SIBV”) (Taiwanin sivuliike); ja Sandwich and Salad Franchises of South Africa Pty Ltd. (“SSFSA”), hallinnoi SUBWAY® -ravintoloiden ja SUBWAY® franchise-yrittäjien kansallisia ja paikallisia mainontaan käytettäviä varoja ja toimintaa maailmanlaajuisesti. SUBWAY® Loyalty Affiliate. Kaikkiin näihin yhteisöihin viitataan yhteisesti nimellä “Subway®”. Jos haluat lisätietoa Subway®:stä, lue heidän tietosuojaperiaatteensa klikkaamalla seuraavaa linkkiä http://www.subway.com/en-gb.\nSubway® jakaa Henkilötietoja yrityksen sisällä. Myös Eat Commerce, IPC Europe ja Subway® jakavat Henkilötietoja kunkin yrityksen välillä.\nKun asioit jonkun näistä yrityksistä kanssa, Henkilötietojesi rekisterinpitäjä on se yritys, jonka kanssa olet tekemisissä tai jonka kanssa tietojasi on jaettu. Rekisterinpitäjä on yritys, joka päättää, millä perusteella ja miten Henkilötietojasi käsitellään.\nEat Commerce on rekisteröity Englannissa ja Walesissa osoitteessa 40 Oxford Road, High Wycombe, Buckinghamshire HP11 2EE, Yhdistynyt kuningaskunta numerolla 06257445 ja tietosuojarekisterinumerolla Z9356412.\nIPC Europe on rekisteröity Englannissa ja Walesissa osoitteessa 40 Oxford Road, High Wycombe, Buckinghamshire HP11 2EE, Yhdistynyt kuningaskunta rekisteröintinumerolla 04267249 ja tietosuojarekisterinumerolla Z9356412.\nJos sinulla on kysyttävää meistä tai siitä miten käsittelemme tietojasi, voit olla yhteydessä asiakastukeemme osoitteessa subcard@ipceurope.org.\nTietojesi keräämisen ja käsittelyn oikeusperuste\nSopimusperuste: Klikkaamalla ”hyväksy” -laatikkoa annat suostumuksesi siihen, että tämä Tietosuojakäytäntö tulee sinua sitovaksi. Tietosuojakäytäntö on osa käyttöehtoja ja yhdessä ne muodostavat perustan sopimussuhteellemme kanssasi. Siten voimme kerätä, säilyttää ja käsitellä henkilötietojasi sen perusteella, että olet hyväksynyt sopimusehtomme hyväksymällä tämän Tietosuojakäytännön ja käyttöehdot. Tästä syystä voimme lähettää sinulle sähköpostia, kun meidän täytyy tiedottaa sinua muutoksesta Tietosuojakäytännössä tai jostakin muusta näihin dokumentteihin liittyvästä. Voimme lähettää sähköpostia muun muassa olennaisista säännöksistä, kuten tiedusteluihisi ja valituksiisi vastaamisessa, pisteidesi määrän vahvistuksista, aktivointiviesteistä ja vastauksista poistopyyntöihin.\nMeidän välisen sopimuksen perusteella voimme käsitellä sinun meille Subcardia® varten rekisteröityessäsi antamia henkilötietojasi ja pitää yhteyttä kanssasi, muun muassa lähettämällä sinulle asiakassuhteeseesi liittyvää tietoa Subcard® -jäsenyydestäsi.\nHuomaathan: Jos päätät pysyä Subcard® -jäsenenä, mutta et halua enää vastaanottaa Subcard® -markkinointiviestintää (tarjouksia, uutisia ja kilpailuja), jatkamme silti asiakassuhteeseesi liittyvää tiedotusta.\nSuostumus: Me keräämme, säilytämme ja käsittelemme henkilötietojasi sen perusteella, että annat meille suostumuksesi hyväksymällä tämän Tietosuojakäytännön ja valitsemalla haluamasi vaihtoehdon Suostumusasetuksissa (määritetty edellä kohdassa ”viestintäasetuksesi”). Toisin sanoen tässä Tietosuojakäytännössä kerromme mitä teemme tiedoillasi.\nAnnamme linkin tähän Tietosuojakäytäntöön Subcard® -rekisteröintiprosessissa.\nPyydämme sinua lukemaan tämän Tietosuojakäytännön varmistaaksemme, että olet tyytyväinen tapaan, jolla Subcard® käsittelee tietojasi.\nPyydämme sinua vahvistamaan, että hyväksyt Tietosuojakäytäntömme, kun vahvistat päätöksesi tulla Subcard® -jäseneksi.\nVoit myös valita vastaanottaa haluamiasi erilaisia markkinointivaihtoehtoja.\nHenkilötiedot, jotka jaat Subcardin® kanssa, pysyvät hallinnassasi. Voit muuttaa valintojasi Suostumusasetuksissamme milloin vain valitsemalla, haluatko antaa suostumuksen tietojesi käsittelyyn tietyille viestintätyypeille ja / tai viestintäkanaville. Voit peruuttaa tilisi milloin vain ja tietosi poistetaan.\nKatso kohta 7. ‘Oikeutesi ja valintasi’.\nOikeutettu etu: Voimme kerätä, säilyttää ja käsitellä henkilötietojasi oikeutetun edun perusteella, kun se on tarpeen liiketoimintamme tarpeiden toteuttamiseksi ja voidaksemme tarjota sinulle palveluitamme, seuraavilla tavoilla:\nlähettää sinulle tietoa Subcard® -ominaisuuksista; kuten tietoa tuplapisteistä, kun olet ansainnut kaksinkertaiset pisteet, mitä sinun täytyy tehdä ansaitaksesi tuplapisteet ja miten voit käyttää niitä,\nlähettää sinulle tietoa, kun havaitsemme että voit lunastaa pisteesi,\nlähettää sinulle tietoa ennen kuin pisteesi vanhenevat,\nvoimme myös joskus antaa ‘syntymäpäivälahjoja’ Subcard® -jäsenille (esim. ilmainen cookie syntymäpäivänäsi),\nlähettää sinulle tietoa, kun ansaitset ilmaisia pisteitä, ja tarvittaessa mitä voit tehdä niillä.\nHUOMAA: jos et halua jatkossa saada tällaisia sähköposteja – ilmoituksia – voit peruttaa ne milloin vain lähettämällä sähköpostin osoitteeseen subcard@ipceurope.org tai peruuttamalla ne sähköpostissa olevan linkin kautta.\nElintärkeä etu: Voimme käyttää henkilötietojasi ottaaksemme yhteyttä sinuun, jos kohtuudella uskomme, että on jokin kiireellinen turvallisuus- tai tuoteongelma, josta meidän on tiedotettava sinulle, koska henkilötietojesi käsittely estää tai vähentää sinulle mahdollisesti aiheutuvaa vahinkoa. Tällainen ilmoitus palvelee elintärkeää etuasi.\nLakisääteinen velvoite: Voimme käyttää ja käsitellä henkilötietojasi noudattaaksemme lakisääteisiä velvoitteitamme, kuten viranomaisvaatimuksia, tai jos poliisi pyytää sitä (toisin sanoen jos hävität korttisi, poliisi voi olla yhteydessä meihin kysyäkseen tietoja sinusta) tai tunnistamaan sinut, jos otat yhteyttä meihin, tai varmistamaan tietojesi oikeellisuus.\nPyydämme sinua jakamaan joitakin perushenkilötietoja kanssamme Subcardin® toimintaa varten, kun rekisteröit Subcardisi®, lataat Subcard® -sovelluksen tai päivität Subcard® -tietojasi:\nTittelisi, etunimesi ja sukunimesi – jotta voimme puhutella sinua oikein\nSähköpostiosoitteesi – jotta voimme lähettää sinulle Subcardia® koskevia viestejä\nPuhelinnumerosi – jotta voimme ottaa sinuun yhteyttä, jos voitat palkinnon, tai jos jokin Subcardiisi® liittyvä kysymys vaatii yhteydenottoamme. Emme KOSKAAN lähesty Subcard® -jäseniä myyntiviesteillä.\nPyydämme sinua vahvistamaan postinumerosi, sillä näin saamme sinut mukaan, jos meillä on kansallinen, alueellinen tai paikallinen tarjous alueellasi. Huomaa, että emme pyydä koko osoitettasi muuten kuin nimenomaisiin tarjouksiin, ja silloinkin vain suostumuksellasi. Tämä voi sisältää erilaisia kilpailuja, arpajaisia tai arvontoja (yhdessä “Tarjoukset”); siinä tapauksessa, että vapaaehtoisesti päätät osallistua arpajaisiin tai kilpailuun.\nPyydämme syntymäpäivääsi kahdesta syystä:\nVarmistaaksemme, että olet yli 18-vuotias ja siten täytät Subcard® -käyttöehtojen edellytykset.\nEmme kerää lasten Henkilötietoja. Voidaksesi rekisteröityä Subcard® -käyttäjäksi sinun tulee olla 18-vuotias tai vanhempi. Tämän internetsivuston palveluita ei ole suunnattu alle 18-vuotiaille henkilöille. Sitoudut antamaan meille aina oikeat tiedot.\nKannustamme vanhempia valvomaan heidän lastensa toimintaa sivustolla. Jos sinulla on syytä uskoa, että alle 18-vuotias lapsi on antanut meille Henkilötietoja, otathan yhteyttä tietosuojavastaavaamme ja me toteutamme kaikki kaupallisesti kohtuulliset toimenpiteet poistaaksemme kyseiset tiedot.\nSuostumusasetuksissamme Subcard® -jäsenet voivat valita vastaanottavansa kaikki tai vain osan Subcard® -viestinnästä, kaikkien käyttämiemme kanavien tai vain tiettyjen kanavien kautta. Tallennamme henkilökohtaiset viestintäasetuksesi Suostumusasetusten toiminnan vuoksi.\nNäkemyksesi ja mielipiteesi\nToisinaan saatamme tehdä markkinatutkimuksia ja kyselyitä. Kaikki antamasi vastaukset markinatutkimuskyselyihin anonymisoidaan ja yhdistetään muiden Subcard® -jäsenten vastauksiin. Tutkimukseen osallistuminen on täysin vapaaehtoista.\nKeräämme tietoa Subcardiasi® käyttäessäsi tekemistäsi ostoksista ohjelman toimintaa varten\nSubcard® antaa sinulle pisteitä joka kerta kun näytät Rekisteröityä Subcardiasi® (muovikorttia tai Subcard® -sovellusta) ostaessasi ruokaa Subway®:ssa. Tämän toteuttamiseksi myyntijärjestelmämme tallentaa Subcard® -ostostesi tiedot. Se tallentaa myös tilanteet, jolloin lunastat Subcard® -pisteitäsi ja käytät niitä saadaksesi ilmaista ruokaa. Säilytämme näitä ostos- ja lunastustietoja voidaksemme kohdentaa ansaitsemasi ja käyttämäsi pisteet, laskeaksemme Subcard® -pistetilisi saldon ja ymmärtääksemme Subcard® -ostoskäyttäytymistäsi, jotta voimme lähettää sinulle sopivia ja ajankohtaisia viestejä ja tarjouksia.\nSubcard® -sovellus kerää myös tietoja laitteesi tunnuksesta, mallista ja käytön kestosta.\nKeräämme tietoa verkkosivujemme vierailuista ja kävijöistä\nUseimmat verkkosivujen omistajat seuraavat sivujensa kävijöitä käyttämällä ‘evästeitä’ (katso lisätietoja evästekäytännöstä). He myös seuraavat muita käyttäjien tietoja, kuten tietokoneiden IP-osoitteita ymmärtääkseen mistä verkkoliikenne tulee ja minne se menee heidän sivuillaan, laitteen tunnusta ja sijaintitietoja. Myös Subcard® käyttää näitä tekniikoita verkkosivuillaan.\nLisätietoja saat tämän dokumentin Verkko-osiosta.\nVoimme käyttää hallussamme olevia tietoja seuraavilla tavoilla:\nSubcardin® toimintaan, kuten palveluidemme tarjoamiseen sinulle niin, että voit hyötyä niistä, mukaan lukien pisteiden kohdentaminen tilillesi tekemiesi ostosten mukaan.\nTarjota sinulle tietoa Subway® -tuotteista, joista voisit olla kiinnostunut:\nLaskeaksemme ja viestiäksemme Subcard® -pistesaldosi.\nOttaaksemme sinuun tarvittaessa yhteyttä Subcardiisi® liittyen, esim. vastauksena tiedusteluun.\nOttaaksemme sinuun satunnaisesti yhteyttä saadaksemme näkemyksiäsi Subcardin® toiminnasta ja tavoista parantaa palvelua.\nTiedottaaksemme sinulle satunnaisesti tärkeistä Subcardin® muutoksista tai kehityksestä tai tietosuojailmoituksen päivityksistä.\nNäissä tapauksissa sinulla on oikeus valita tai olla valitsematta tiettyjä henkilötietojesi käyttötarkoituksia ja millaisia tietoja saat meiltä tämän Tietosuojakäytännön mukaisesti.\nVoit valita vastaanottavasi uutisia, tarjouksia ja kilpailuja, jotka parantavat Subcard® -jäsenkokemusta:\nSaada tietoa muista tuotteista, palveluista ja tarjouksista, jotka voisivat kiinnostaa sinua.\nOsallistua mainosarpajaisiin, kilpailuihin tai muihin myynninedistämistoimiin, joiden ajattelemme voivan kiinnostaa sinua.\nKeräämme tätä tietoa myös ymmärtääksemme sinua ja ostostapojasi, jotta voimme lähettää sinulle relevantteja ja ajankohtaisia tarjouksia ja viestintää:\nKäytämme Subcard® -tietoja auttamaan ymmärtämään ostotottumuksiasi ja vastaamaan sopivilla tarjouksilla ja viestinnällä. Esimerkiksi jos näemme, että et ole ostanut hetkeen, saatamme lähettää sinulle erikoistarjouksen, jotta tulisit takaisin ravintolaan. Jos esimerkiksi ostat Subeja perjantaisin, saatamme lähettää sinulle tarjouksen kannustaaksemme ostamaan niitä muina viikonpäivinä.\nJos et halua vastaanottaa tai osallistua tällaisiin tarjouksiin, voit kieltäytyä näistä markkinointimuodoista Suostumusasetuksissamme. Muista, että voit myös muuttaa asetuksiasi milloin vain.\nParantaaksemme ja kehittääksemme liiketoimintaamme ymmärtämällä paremmin Subcard® -jäseniä:\nVoimme käyttää ja analysoida keräämäämme tietoa, jotta voimme hallinnoida Subcardia® ja hoitaa, tukea, parantaa ja kehittää liiketoimintaamme.\nKeräämämme anonyymi tieto:\nVoimme myös käyttää ja jakaa yhdistettyä tietoa asiakasryhmiin liittyen identifioimatta yksilöitä oppiaksemme lisää asiakaskäyttäytymisestä ja löytääksemme tapoja parantaa palveluamme. Esimerkiksi saatamme katsoa Subcard® -jäsenten yhdistettyä tietoa ymmärtääksemme kuinka moni käy ravintoloissamme toistuvasti ja kuinka moni vain satunnaisesti. Tai voimme vertailla Subcard® -jäsenten käytöstä eri alueilla ja eri ikäryhmissä. Tämä saattaa saada meidät kehittämään uusia tarjouksia ja alennuksia.\nTietojesi luovuttaminen muille yrityksille tai organisaatioille\nJaamme tietojasi yritysten kanssa, jotka ovat osa Subway® -konsernia (lisätietoja saat osoitteesta http://www.subway.com), ja IPC Europen kanssa. Jaamme tietojasi myös seuraavien käsittelijöiden kanssa tarjotaksemme sinulle palveluitamme: Transactor Technologies International Ltd, Altaine Ltd, Havas Helia Ltd, Freshworks Inc. Nämä yritykset voivat kuitenkin aikanaan muuttua, pidämme verkkosivumme ajan tasalla. Puolestamme voi toimia muita alihankkijana toimivia käsittelijöitä tai palveluntarjoajia, joiden kanssa jaamme tietosi voidaksemme tarjota sinulle palveluitamme. Jos haluat tietää täydellisen listan alihankkijoista, lähetä sähköpostia asiakastuellemme osoitteeseen subcard@ipceurope.org.\nLuovutamme henkilötietojasi poikkeuksellisissa olosuhteissa, joissa olemme lain mukaan velvoitettuja tekemään niin, esim. osana poliisitutkintaa.\nEmme jaa tietojasi muiden kolmansien osapuolten kanssa muihin tarkoituksiin ennen etukäteistä suostumustasi.\nSiinä epätodennäköisessä tapauksessa, että yrityksemme myytäisiin, luovuttaisimme tietosi ostajalle.\nJos tämä yritys myydään tai yhdistetään toiseen yritykseen, tietosi voidaan luovuttaa neuvonantajillemme sekä mahdollisille ostajille ja heidän neuvonantajilleen. Tietosi annetaan yrityksen uusille omistajille.\nTässä Tietosuojakäytännössä todettujen nimenomaisten Henkilötietojen luovutusten lisäksi voimme luovuttaa Henkilötietojasi, jos se on tarpeen laillisen velvoitteen noudattamiseksi, jonka kohteena me olemme, tai suojellaksemme elintärkeää etuasi tai toisen luonnollisen henkilön elintärkeää etua. Saatamme myös luovuttaa Henkilötietojasi, kun se on tarpeen oikeusvaateen laatimiseksi, esittämiseksi tai puolustamiseksi, joko tuomioistuimessa tai hallinnollisessa tai tuomioistuimen ulkopuolisessa menettelyssä.\nEuroopassa on tullut voimaan uusi tietosuojalainsäädäntö, joka antaa sinulle enemmän oikeuksia ja valinnanmahdollisuuksia tietojesi käyttämisen suhteen. Yleinen tietosuoja-asetus (GDPR) vahvistaa oikeuksiasi siitä, miten yritykset käyttävät tietojasi. Nämä oikeudet ovat tiivistettynä:\nOikeus vaatia, että yhtiöt, joilla on tietojasi, käyttävät henkilötietojasi läpinäkyvästi ja ovat oikeudenmukaisia tavassaan käsitellä ja käyttää sitä.\nOikeus saada pääsy henkilötietoihisi.\nOikeus vaatia, että yritykset oikaisevat virheet heidän hallussaan olevissa tiedoissa.\nOikeus poistaa henkilötietosi tietyissä tilanteissa.\nOikeus saada kopio yrityksen hallussa olevista henkilötiedoista tietyissä tilanteissa.\nOikeus kieltäytyä suoramarkkinoinnista.\nOikeus vastustaa automaattista päätöksentekoa, joka vaikuttaa sinuun merkittävästi tai saattaa sinut epäedulliseen asemaan tietyissä tilanteissa.\nOikeus vastustaa henkilötietojesi jatkuvaa henkilötietojesi käsittelyä tietyissä tilanteissa.\nOikeus rajoittaa sitä, miten yritykset käsittelevät henkilötietojasi tietyissä tilanteissa.\nLisätietoja tietosuoja-asetuksesta löydät osoitteesta:\nSubcard® antaa sinulle mahdollisuuden hallita hallussamme olevia henkilötietojasi ja sitä tapaa, miten Subcard® käyttää tietojasi. Voit päivittää tai muuttaa henkilötietojasi milloin vain:\nSubcard® -tilisi sisältää henkilötietosi (mainittu edellä), valintasi kanavista, joita käytämme kommunikoidessamme kanssasi, ja viestintäasetuksesi (kuten todettu jäljempänä).\nVoit päivittää tilisi tietoja ja asetuksiasi milloin vain. Mene vain Tietoihisi. Voit myös sulkea tilisi milloin vain.\nVoit valita viestintäkanavat, joita Subcard® käyttää ottaakseen yhteyttä sinuun:\nVoit valita sekä sähköpostit että sovelluksen ilmoitukset, valita vain yhden tai peruuttaa kaikki kanavat. Voit valita minkä tyyppisiä viestejä vastaanotat.\nVoit valita tilaavasi kaikki asiakaspalveluun liittymättömät viestit tai lakata tilaamasta tietyntyyppisiä viestejä, esim. ‘Kilpailut ja arpajaiset’. Löydät yksityiskohtaiset tiedot näistä Suostumusasetuksissa Tiedoissasi.\nAsiakaspalveluilmoitukset. Lähetämme tällaisia ilmoituksia esimerkiksi vahvistaaksemme aktivoinnin kun avaat tilin, ilmoittaaksemme pistetilanteesi, ilmoittaaksemme tärkeistä muutoksista esimerkiksi Tietosuojakäytännössä. Tällaisia ilmoituksia ei ole mahdollista lopettaa, ellet peru tilaustasi.\nUutiset ja markkinointi-ilmoitukset, esim. uudet leivät, uudet ravintolat, sisältö kolmannelle osapuolelle jne.\nIlmoitukset arpajaisista ja kilpailuista.\nSubsquad® -ilmoitukset. Jos valitset tämän ominaisuuden, sinun tulee hyväksyä sovelluksen ilmoitukset (push ilmoitukset) mobiililaitteessasi voidaksesi saada tämän ominaisuuden tarjoamia palveluita. Voit peruuttaa tämän milloin vain, lue tarkemmat ohjeet käyttöehdoista.\nHenkilötietojen säilyttäminen ja virheettömyys\nMissä säilytämme Henkilötietosi\nSinulta keräämämme tiedot voidaan siirtää Euroopan talousalueen (“ETA”) ulkopuoleiseen kohteeseen ja säilyttää siellä, kunhan kohde on maassa, joka Euroopan Komission arvion mukaan takaa riittävän henkilötietojen suojan tason.\nVoimme säilyttää ja käsitellä henkilötietojasi kolmansien osapuolten kautta, joita käytämme tarjoamamme palvelun harjoittamiseksi.\nHenkilötietoja saattaa käsitellä myös ETA:n ulkopuolella toimiva henkilöstö, joka työskentelee Eat Commerce:n tai IPC Europe:n tai Subway®:n palveluksessa. Tämä sisältää henkilöstöä, joka esimerkiksi osallistuu tukipalveluiden tarjoamiseen. Ennen mitään henkilötietojen siirtoa Eat Commercelta tai/ja IPC Europelta millekään kolmannelle osapuolelle, he toteuttavat kaikki aiheelliset toimenpiteet varmistaakseen, että sellaisilla osapuolilla on asianmukaiset turvajärjestelmät henkilötietojen suojaamiseen, turvalliseen tiedonsiirtoon ja säilyttämiseen. Tähän sisältyy muun muassa EU:n ja Yhdysvaltojen välisen Privacy Shield -sopimuksen noudattaminen osapuolille, jotka sijaitsevat Yhdysvalloissa. Kun kolmannet osapuolet eivät sijaitse ETA:n alueella, Eat Commerce tai IPC Europe tarkistaa niiden menettelytavat, suojatoimet ja turvatoimet varmistaakseen, että ne ovat tietosuojalainsäädännön mukaisesti riittäviä ennen minkään henkilötietojen siirtämistä ja/tai viemistä niille.\nEat Commerce ja/tai IPC toteuttaa kaikki tarpeelliset toimenpiteet varmistaakseen, että henkilötietoja käsitellään turvallisesti, tämän Tietosuojakäytännön mukaisesti ja tietosuojalainsäädännön sallimalla tavalla.\nAntamalla henkilötietojasi suostut niiden siirtoon, säilytykseen ja käsittelyyn edellä kuvatulla tavalla. Toteutamme kaikki kohtuulliset toimenpiteet varmistaaksemme, että tietosi ovat oikeat, ajantasaiset, täydelliset, asiaankuuluvat eivätkä harhaanjohtavat.\nSäilytämme tietojasi niin kauan kuin on tarpeen täyttääksemme tarkoitukset, joita varten ne oli kerätty ja noudattaaksemme soveltuvia lakeja ja suostumustasi.\nKäytännössä tämä tarkoittaa, että säilytämme henkilötietojasi viestintäsuostumusasetustesi perusteella (ja niin kauan kuin et pyydä meitä poistamaan henkilötietojasi) niin kauan kuin jatkat Subcardisi® käyttöä ja sitten ajan, jolloin yritämme saada sinut käymään uudestaan.\nJos et käytä Subcardiasi® kahteentoista kuukauteen, Subcard® -pisteidesi saldo tililläsi palaa nollaksi (tämä on selitetty yksityiskohtaisesti Subcard® -käyttöehdoissa).\nJos et käytä Subcardiasi® tämän jälkeen 12 kuukauteen, suljemme Subcard® -tilisi ja poistamme henkilötietosi.\nMitä tehdä, jos sinulla on huolenaiheita tai huomautuksia siitä, miten käytämme henkilötietojasi\nPyrimme aina toimimaan kaiken asiaankuuluvan tietosuojalainsäädännön mukaisesti.\nJos sinulla on huolenaiheita tai huomautettavaa siitä, miten keräämme tai käsittelemme henkilötietojasi, niin olethan yhteydessä Subcard® -asiakastukeen osoitteessa subcard@ipceurope.org, jotta voimme korjata asian.\nAsiakastukea hallinnoi IPC Europe. Kun otat yhteyttä asiakastukeen jollakin tavalla, kuten tehdäksesi tarvitsemasi valituksen tai tiedustelun sähköpostitse, annat henkilötietojasi IPC Europelle ja he ovat käsittelijöitä tässä tapauksessa. He hallinnoivat, käsittelevät ja säilyttävät henkilötietojasi tämän Tietosuojakäytännön mukaisesti.\nSinulla on oikeus tehdä valitus maasi tietosuojaviranomaiselle. Löydät heidät osoitteesta:\nTietosuojavaltuutetun toimisto – www.tietosuoja.fi sekä puhelimitse 029 56 66700 ja postilla PL 800, 00521 Helsinki.\nSinun on ilmoitettava meille muutoksista tiedoissasi, esimerkiksi jos sähköpostiosoitteesi muuttuu. Voit tarkastella ja muuttaa tietojasi Suostumusasetuksissa Tiedoissasi milloin vain.\nJos haluat peruuttaa Subcardisi®, olethan yhteydessä Subcard® -asiakastukeen osoitteessa subcard@ipceurope.org.\nSinulla on oikeus saada pääsy tietoihin, joita meillä on sinusta, ja me annamme sinulle ensimmäisen kopion ilmaiseksi.\nSaatamme kuitenkin veloittaa pienen summan hallinnollisia kuluja tilanteessa, jossa pääsypyynnöt ovat kohtuuttomia tai toistuvia. Lisätietoja saat osoitteesta www.tietosuoja.fi.\nVerkkosivuillamme käytetään välineitä, jotka tekevät palvelusta helppokäyttöisemmän: saadaksesi tietää lisää siitä, miten käytämme evästeitä, tutustu evästekäytäntöömme.\nEväste (”cookie”) on tekstitiedosto, jonka verkkosivusto voi lähettää internetselaimellesi, joka voi sitten tallentaa sen järjestelmääsi. Sitä voidaan käyttää tarjoamaan sinulle räätälöityä tietoa. Voimme käyttää evästeitä vain, jos olet antanut meille suostumuksesi. Tekemällä Subcard® -hakemuksesi verkossa, annat meille suostumuksesi. Jos suostumus annetaan, evästeitä voidaan käyttää tekemään sinun ja muiden käyttäjien näkemästä sisällöstä yksilöllisempää. Saatamme käyttää tietoa tutkimuksiin ja ymmärtääksemme miten asiakkaiden tottumukset ovat samanlaisia tai erilaisia, jotta voimme parantaa kokemustasi sivullamme. Emme yhdistä evästetietoja henkilötietoihin.\nLisätietoa evästeitä saat klikkaamalla seuraavaa linkkiä: www.viestintavirasto.fi/kyberturvallisuus/tietoturvaohjeet/palveluidenturvallinenkaytto/evasteet.html.\nJos et halua hyväksyä evästeitämme, voit kieltäytyä evästeistä ja/tai kieltää pääsyn aiemmin tallennettuun tietoon internetselaimellasi. Tämän selaimellasi mahdollistavat ominaisuudet vaihtelevat selaimen mukaan, mutta ne voivat löytyä selaimesi “Asetukset” -valikon “Yksityisyys”- tai “Evästeet” -osioista. Jos tarvitset apua evästeiden pois kytkemisessä, käytä selaimesi “apua” -valikkoa. Huomaathan kuitenkin, että jos evästeet on otettu pois käytöstä, et ehkä voi käyttää kaikkia verkkosivujemme vuorovaikutteisia toimintoja, ja se voi rajoittaa palvelua, jonka voimme tarjota sinulle verkkosivujemme kautta.\nViite on tieto, jonka verkkoselain lähettää ja joka viittaa verkon URL-osoitteeseen, josta olet linkittänyt. Verkkopalvelimemme kerää tiedon automaattisesti. Käytämme tätä tietoa tunnistamaan laajoja demografisia trendejä, joita voidaan käyttää tarjoamaan sinua kiinnostavaa tietoa.\nVerkkopalvelimemme kerää automaattisesti IP-osoitteet. IP-osoitteesi on numero, jota verkon tietokoneet käyttävät tunnistamaan tietokoneesi, jotta tietoa (kuten pyytämäsi verkkosivut) voidaan lähettää sinulle. Sinua ei voi henkilökohtaisesti tunnistaa näistä tiedoista. IP-osoitettasi voidaan käyttää myös petoksen selvittämisessä avustamisessa ja saatamme antaa nämä tiedot eteenpäin poliisille. Keräämämme ympäristömuuttujat sisältävät ajan, käytettävän verkkoselaintyypin, käyttöjärjestelmän/-alustan ja prosessorin kellotaajuuden. Tätä tietoa käytetään vain laajaa demografista tietoa varten. Käytämme tätä tietoa tunnistamaan laajoja demografisia trendejä, joita voidaan käyttää tarjoamaan sinua kiinnostavaa tietoa.\nTietosuojakäytäntömme tulevat muutokset julkaistaan tällä sivulla, ja tarvittaessa sähköpostiviestillä 30 päivää etukäteen.\nKaikki tietojesi käyttöön liittyvät kommentit, tiedustelut ja pyynnöt ovat tervetulleita ja tulee osoittaa asiakaspalveluumme lähettämällä meille sähköpostia alla olevaan sähköpostiosoitteeseen tai Subcard® -sovelluksen kautta.\nJos haluat puhua tietosuojavastaavamme Ben Norrisin kanssa, hänen yhteystietonsa ovat alla.\nPuhelin: +44 (0)1494 511620;\nPosti: The Privacy Officer, IPC Europe, 40 Oxford Road, High Wycombe, Buckinghamshire. HP11 2EE. United Kingdom.


Tiineiden emojen teurastus ja sikiöiden kohtalo huolettavat - Eläintieto.fi\nTiineiden emojen teurastus ja sikiöiden kohtalo huolettavat\nkeskiviikko 06.06.2018 / Tiina Kauppinen\nTiineiden ja etenkin tiineyden loppupuolella olevien eläinten lähettämistä teurastamoon pyritään välttämään, mutta joskus teurastamoille päätyy myös pitkällä tiineydessä olevia kotieläimiä. Iso kysymys on, tunteeko sikiö tiineyden viimeisellä kolmanneksella kipua tai muita negatiivisia tuntemuksia, ja miten tiineen eläimen teurastuksessa pitäisi toimia.\nEFSA arvioi todennäköisyyksiä\nVuosi sitten Euroopan elintarviketurvallisuusvirasto EFSA julkaisi raportin, jossa arvioitiin, kuinka paljon EU-alueella päätyy teurastamoihin tiineitä nautoja, sikoja, vuohia, lampaita ja hevosia. Raportissa arvioitiin lisäksi, tuntevatko sikiöt, ja jos, niin miten. EFSA teki myös riskinarvion sikiöiden ja emojen hyvinvoinnista teurastuksessa ja lopetuksessa.\nRaportin mukaan teurastamoille päätyvistä eläimistä on viimeisellä kolmanneksella tiineenä keskimäärin 3 % lypsylehmistä, 1,5 % lihakarjan lehmistä, 1,5 % emakoista, 0,8 % uuhista ja 3 % kutuista. Tiineitä eläimiä päätyy teurastamolle terveys-, talous- ja hyvinvointisyistä. Jos tilanpito ei ole eläintuottajalla täysin hallinnassa, hän ei välttämättä tiedä, ovatko hänen teurastamolle lähettämänsä eläimet tiineitä. Raportissa annetaankin käytännön neuvoja siihen, miten välttää tiineiden eläinten teuraaksi lähettäminen.\nTunteeko sikiö kipua?\nTiineyden viimeisen kolmanneksen aikana sikiölle kehittyvät kaikki ne anatomiset ja neurofysiologiset rakenteet, joiden perusteella voidaan sanoa, että sikiö pystyy kokemaan kipua ja muita negatiivisia tuntemuksia. Eurooppalaista koe-eläinten hyvinvointidirektiiviä (2010/63/EU) sovelletaan nisäkkäiden sikiöihin sikiönkehityksen viimeisellä kolmanneksella.\nEFSA:n raportin mukaan on hyvin mahdollista (todennäköisyydellä 66–99 %), että sikiön neurofysiologinen tila tiineyden viimeisellä kolmanneksella ei kuitenkaan mahdollista aivokuorella tapahtuvaa tietoista aistimista. Suoraa todistusaineistoa tästä ei ole olemassa, mutta sikiön aivotoiminnan mekanismit, kuten aivojen alhainen happipitoisuus, suojaava adenosiinivälitteinen järjestelmä sekä aivosähkökäyrissä havaittu unenkaltainen tila viittaavat tietoisen kivuntunnon puuttumiseen.\nVähemmän todennäköiseksi (todennäköisyys 1-33 %) jää näkemys, että nisäkkään sikiöllä on tiineyden viimeisellä kolmanneksella kyky negatiivisten kokemusten tietoiseen aistimiseen. Tietoisen aistimisen pieni mahdollisuus johtuu sikiön aivosähkökäyrässä havaituista vasteista ulkopuolisiin ärsykkeisiin sekä sikiön kyvystä oppia.\nToimintatapa teurastuksessa riippuu lähtöolettamasta\nJos teurastamolla toimitaan sen oletuksen mukaisesti, ettei sikiö tunne kipua, jätetään tiineyden viimeisellä kolmanneksella oleva sikiö emän kuoltua kohtuun 30 minuutin ajaksi. Kohtuun ei siis kajota puoleen tuntiin, sillä siinä ajassa sikiön katsotaan kuolevan. Jos sikiö kuitenkin joutuu kohdun ulkopuolelle tai osoittaa elonmerkkejä, se tainnutetaan välittömästi, ja kuolema varmistetaan lopetusdirektiivin (1099/2009) sallimia menetelmiä käyttäen.\nJos taas oletetaan, että sikiö kykenee tuntemaan kipua, on toimintaohje erilainen. Pitkällä tiineenä oleva eläin sikiöineen lopetetaan teurastamolla nukutusaineen yliannostuksella. Jos sikiö havaitaan vasta emän teurastuksen jälkeen, se otetaan välittömästi pois kohdusta ja tainnutetaan sekä varmistetaan sikiön kuolema lopetusdirektiivissä (1099/2009) hyväksytyillä menetelmillä.\nHuolellinen kirjanpito ja ennakointi vähentävät tiineiden eläinten teurastuksia\nJotta viimeisellä tiineyskolmanneksella olevia kotieläimiä vältyttäisiin lähettämästä teurastamolle, tulisi eläinten lisäämisen olla tuotantotiloilla suunnitelmallista. Eläinten tiineytyspäivän eli astutuksen tai siemennyksen ajankohdan pitäisi olla tiedossa ja ajantasaisessa kirjanpidossa. Hyvä eläinterveydenhuolto edesauttaa sitä, ettei tiineitä eläimiä tarvitse laittaa teurastamolle eläimen huonon terveydentilan vuoksi. Naaraiden tiineyden tila tulisi tarkistaa tuotantotilalla, ja tiineystarkastusten tulosten tulisi olla kirjattuna eläimen yksilökohtaiseen kirjanpitoon ajantasaisesti. Tilatason tiineystarkastusmenetelmiä tulisi kehittää emakoille, uuhille ja kutuille.\nEuroopan elintarviketurvallisuusvirasto EFSA:n raportti Animal welfare aspects in respect of the slaughter or killing of pregnant livestock animals (cattle, pigs, sheep, goats, horses) on luettavissa kokonaisuudessaan täällä.\nSeuraava artikkeli: Eläinten hyvinvointivalvonnoissa rohkaisevia tuloksiaEdellinen artikkeli: Pieniä tekoja ja suuria linjoja koe-eläinten kärsimyksen vähentämiseksi


Kompaktiluokan matkustamo nousee uudelle laatutasolle - Veho Oy Ab\nto, elo 04, 2011 12:45 CET\nErityishuomiota materiaalien laatuun, viimeistelyyn ja kestävyyteen.\nUrheilullisen näyttävä kojelauta, mittaristo ja ohjauspyörä.\nKojelaudan helmenä vapaasti kelluva TFT-monitoiminäyttö.\nLuokkansa suurimmat tilat takaistuimella, sähköinen seisontajarru vakiona.\nMercedes-Benzin B-sarja korottaa kompaktikokoluokan autojen tason ennennäkemättömän korkealle. Matkustamossa käytetyille materiaaleille sekä niiden laadulle ja kestävyydelle on asetettu ennätyksellisen tiukat kriteerit. Auton sisämuotoilua leimaa kauttaaltaan viimeistelty lähes premium-luokan laatutaso ja hiottu urheilullisuus. Uuden B-sarjan matkustamolle ovat tyypillisiä monet kauniit yksityiskohdat, tarkka käsityön jälki sekä ennen kokematon tilan ja avaruuden tunne.\nUuden B-sarjan monia yksityiskohtia ovat olleet toteuttamassa Mercedes-Benzin Advanced Design Center Comossa, Italiassa sekä Daimler AG:n Customer Research Center (CRC). ”Emme seuraa mitään muotivillityksiä. Yritämme tunnustella pitkän aikavälin trendejä, jotka vahvistaisivat Mercedes-Benzin arvoja vuosikymmenten ajan: uusia ideoita, joissa kohtaisivat teknologian, suorituskyvyn, mukavuuden ja turvallisuuden tärkeimmät odotukset. Siksi suunnittelijan täytyy elää tulevaisuudessa ja ajatella eteenpäin ainakin kahden tai kolmen autosukupolven mittaisen ajan”, Mercedes-Benzin muotoilujohtaja, professori Gorden Wagener korostaa.\nLuokkansa suurimmat takatilat, sähköinen seisontajarru vakiona\nKaikissa B-sarjan autoissa on vakiovarusteena sähköinen seisontajarru. Käsikäyttöisen seisontajarrun kahvan puuttuminen lisää tilan tunnetta ja tuo lisää säilytystilaa etuistuinten väliin. Lisäksi 7G-DCT-kaksoiskytkinvaihteistolla varustetuissa autoissa vaihteenvalitsimet on integroitu ohjauspyörään – ensimmäistä kertaa tässä autoluokassa.\nAuto esitellään ensimmäistä kertaa Frankfurtin autonäyttelyssä 13.–25.9.2011.


Asunnottomat kertovat tarinansa uudessa kirjassa ti 16.10. klo 14 | Into Kustannus\nAsunnottomat kertovat tarinansa uudessa kirjassa ti 16.10. klo 14\n”Vedin raakaa ainetta sisuksiini.”\n”Hei tänään on keskiviikko – yritän jaksaa leipäjonoon!”\n”Se on meille 3500 helsinkiläiselle elämän paskarealismia.”\nMiltä tuntuu nukkua puiston likaisessa vessassa?\nKATU – ASUNNOTTOMAT KERTOVAT -kirja julkistetaan tiistaina 16.10.2012 kello 14.00 Rosebud-ketjun uudessa kirjakaupassa Senaatintorin kulmassa Katariinankadulla. Tervetuloa! Tilaisuus on samalla ennakkostartti Asunnottomien yö -tapahtumalle, joka järjestetään keskiviikkona 17.10. (www.asunnottomienyo.fi).\nJulkistamistilaisuudessa ovat mukana kirjan kirjoittaja Ulla Pyyvaara, valokuvaaja Arto Timonen sekä entiset asunnottomat Reijo Pipinen ja Jari Virtaranta. Tilaisuuden vetää Into Kustannuksen Tatu Matilainen.\nKATU on valokuvakirja, joka vie lukijan kovalle tielle asunnottomien Helsinkiin. Mistä saa ruokaa, jos ei halua varastaa kaupasta? Mitä aineita kadulla vedetään? Miten kadulla selviää, kun sairastaa skitsofreniaa? Kirjassa 20 asunnotonta ihmistä kertoo elämänsä kovan tarinan. Kirjoittaja Ulla Pyyvaara ja valokuvaaja Arto Timonen selvittivät vuosien ajan asunnottomien elämää Helsingin Kalliossa. KATU – ASUNNOTTOMAT KERTOVAT sisältää suoraa puhetta ja korvaamatonta tietoa asunnottomuudesta 2000-luvun Suomessa.\nKirjoittaja Ulla Pyyvaara on sosiaali- ja terveysalan ammattilainen, joka on tehnyt ehkäisevää päihdetyötä viidentoista vuoden ajan. Vuodesta 2006 hän on ollut matalan kynnyksen asumisohjaaja Vailla vakinaista asuntoa ry:ssä Helsingin Sörnäisissä.\nValokuvaaja Arto Timonen on kuvannut asunnottomuutta kymmenen vuoden ajan. Hänen ohjaamansa valokuvanäyttely Hiljaisuus rikkoutuu oli esillä nykytaiteen museo Kiasmassa vuonna 2010. Timonen on valmistunut Turun taideakatemiasta.\nUlla Pyyvaara & Arto Timonen: Katu – Asunnottomat kertovat\nInto, sidottu, ISBN 978-952-264-159-5\nIso kansikuva: http://www.intokustannus.fi/images/isotkannet/katu_kansi.jpg\nArto Timosen ja Henna Paasosen valokuvanäyttely galleria Hippolytessa 09.11.-02.12. (www.hippolyte.fi)\nAsunnottomien yö Hakaniemen torilla 17.10.2012:\n17.00 Asumispaneeli: kodittomuuden kokeneet piinapenkissä\n18.00 Alppikatu 25 -dokumenttielokuvan esittely ja ensi-ilta\n18.00 Stadin juhlaorkesteri, joht. Pekka Tegelman\n19.00 Yötulien sytytys: Paleface ja räppimummo Eila\n19.15 Hiertävän kiven 2012 luovutus\n19.45 Laulu- ja soitinyhtye ”Muutokset mahdollisia”\n20.30 Uunituore KATU-kirja: asunnottomien todellisia tarinoita\n20.40 Nuorisoasuntoliiton makuupussimielensoitus\n21.00 Imitaattori Tuomo\n21.15 Kurvin alueen järjestötoimijat esittäytyvät, ”Slare play”\n24.00 Perinteinen saappaanheittokisa, asunnottomuusvuosista luvassa bonuksia\nLisäksi muuta ohjelmaa: klo 18 illallistarjoilu, elokuvia pitkin yötä, makkaranpaistoa Sällien tapaan, kahvilateltta ja asunnottomuus-Kupla, jossa kootaan viestejä päättäjille ja kerätään asunnottomuutta kokeneilta asiantuntijalausuntoja\nTatu Matilainen, 040 7462 617, tatu.matilainen@intokustannus.fi


Uutuuskirja: Yksi 1880-luvun ”Turun susista” varmistui sudeksi dna-testillä - Uutiset - Aamuset\nUutuuskirja: Yksi 1880-luvun ”Turun susista” varmistui sudeksi dna-testillä\n11.9.2019 7:35 Aamuset\nTietokirja Lauma (Otava 2019) paljastaa, että yksi 1880-luvun alussa Turun seudulla eläneistä lapsensurmaajasusista, eli niin sanotuista ”Turun susista”, oli todellakin susi.\nSuuret koiraeläimet surmasivat vuosina 1880–81 Turun lähikunnissa yhteensä 22 lasta, näistä 21 selvästi yhden lauman reviirillä.\nLauman alfanaaras, joka ammuttiin Nousiaisissa 2. tammikuuta 1882, oli useiden aikalaishavaintojen mukaan turkiltaan suttuinen sekä huonohampainen. Sen on epäilty olleen päävastuussa lasten surmaamisesta. 1970-luvulla esitettiin epäilys, ettei naaras olisikaan ollut susi vaan suden ja koiran risteymä, koirasusi.\nAlfanaaraan talja katosi ilmeisesti jo 1800-luvun lopussa, eikä sen lajista voi saada lopullista varmuutta. Lauman uros, joka ammuttiin 14.1.1882 Mynämäen Lankkisten kylällä, kuitenkin täytettiin, ja on säilynyt turkulaisessa koulussa, St. Olafskolanissa.\nSyyskuussa ilmestyneessä Lauma – Turun seudun lapsensurmat ja susiviha Suomessa tietokirjassa Jouni Tikkanen kuvaa, kuinka hän veti täytetyltä urossudelta yhden hampaan. Oulun yliopiston luonnonsuojelugenomiikan tutkimusryhmän tutkijat selvittivät hampaan DNA:sta niin sanotun muinais-dna-menetelmän avulla, mihin Canis lupus -lajin muotoon eläin kuului. DNA:n mikrosatelliiteista eli geenien välisistä toistojaksoista tehdyn analyysin perusteella uros oli selvästi susi.\n1800-luvun lapsensurmat ovat saaneet paljon merkitystä 1970-luvulta alkaen, kun ne otettiin aseeksi orastavaa suden rauhoitusta vastaan. Susi rauhoitettiin osassa maata 1974.


Ehdotuspyyntö: Kulttuuripolitiikan tutkimuksen gradupalkinto 2018 - Kulttuuripolitiikan tutkimuksen seura\nHome / Kulttuuripolitiikan gradupalkinto / Ehdotuspyyntö: Kulttuuripolitiikan tutkimuksen gradupalkinto 2018\nKulttuuripolitiikan tutkimuksen seura kutsuu kaikkia alan parissa työskenteleviä gradujen ohjaajia asettamaan ehdokkaita palkinnon saajaksi. Jokainen gradun vuonna 2018 kirjoittanut opiskelija voi myös itsenäisesti asettaa oman opinnäytteensä ehdolle. Kilpailuun voi osallistua lähettämällä gradun ja sen arvostelulausunnon pdf-muodossa seuran sähköpostiosoitteeseen\nEhdotukset tulee lähettää 17.6.2019 mennessä.\nGradupalkinnon saajalle luovutetaan kunniakirja ja 300 euron stipendi 13. – 14.12.2019 kulttuuripolitiikan tutkimuksen päivien yhteydessä Tampereella.\nPalkinnon saaneella on mahdollisuus tarjota gradunsa pohjalta tai sen aihepiiristä artikkelia Kulttuuripolitiikan tutkimuksen vuosikirjaan. Vuosikirja noudattaa tieteellisten artikkeleiden osalta TSV:n hyväksymää referee-käytäntöä.\nPalkittavaksi voi tulla kulttuuripolitiikan alaan liittyvä opinnäyte, joka on hyväksytty missä tahansa Suomen yliopistossa vuoden 2018 aikana. Kulttuuripolitiikan käsite ymmärretään laajasti; opinnäyte voi käsitellä kulttuuripolitiikkaa esimerkiksi sosiaalitieteiden, politiikkatieteiden, taiteen ja kulttuurien tutkimuksen, liiketaloustieteiden, oikeustieteiden tai taiteellisen tutkimuksen viitekehyksessä.\nPalkintoraatiin kuuluvat julkisoikeuden apulaisprofessori Pauli Rautiainen (Tampereen yliopisto), johtaja, professori Kai Lehikoinen (Taideyliopisto) ja kulttuurituottaja Vilja Ruokolainen (Jyväskylän Kangas).\nLisätietoa vuoden 2019 kulttuuripolitiikan tutkimuksen päivistä löytyy osoitteesta: https://events.tuni.fi/kultutkupotu2019/


Saaristoristeily Kroatiassa – varaa risteily apollomatkat.fi\nAamiaisen jälkeen jatkamme matkaa kohti Bracin saarta. Bolissa sinulla on aikaa kuljeskella kaupungin kapeilla kujilla, juoda kuppi kahvia, tai mennä uimaan Kroatian tunnetuimmalle rannalle - Zlatni Ratiin. Lounas tarjoillaan laivalla, jonka jälkeen matka jatkuu kohti naapurisaari Hvaria.\nHvar on yksi Kroatian suurimmista saarista, ja sitä kutsutaan myös "laventelisaareksi". Hvarin kaupungissa voit ihailla keskiaikaisia rakennuksia ja nauttia kiehtovasta tunnelmasta. Tutustumme kaupunkiin kävelykierroksella englanninkielisen paikallisoppaan johdolla.\nHeinä-elokuussa Hvarin satamassa on ruuhkaista, joten on mahdollista että laiva ankkuroituu Stari Gradin / Jelsan satamaan. Tällöin laivalta/laivalle järjestetään bussikuljetus Hvariin.\nAamulla jatkamme matkaa Korčulan saarelta kohti Dubrovnikia. Matkalla on mahdollisuus nauttia auringosta, uida ja syödä lounasta laivalla. Tapaamme Dubrovnikissa englanninkielisen oppaan, joka vie meidät kaupunkikierrokselle. Sinulla on ilta aikaa tutustua Dubrovnikiin omatoimisesti. Kannattaa käydä tutustumassa kaupungin ympäröivään muuriin, joka on tuttu suositusta tv-sarjasta Game of Thronesista. Bussi takaisin satamaan lähtee klo 18.00, mutta voit halutessasi jäädä kaupunkiin illalliselle ja palata Gruz-satamaan taksilla.\nDubrovnikin keskiaikaisesta tunnelmasta jatkamme matkaa kohti Mljetin saarta ja kansallispuistoa. Matkan aikana nautimme lounaan ja pysähdymme virkistävälle uimatauolle Elafitin saarelle. Saavumme Mljetiin, jossa meitä odottaa kaunis ja monipuolinen luonto. Voit kiertää saarta kävellen. Kannattaa myös tutustua St. Maryn saarella sijaitsevaan 1200-luvulla rakennettuun benediktiiniluostariin.\nPäivä 6: Mljetin kansallispuisto – Pučisča\nPäivä 7: Pučisča – Omiš – Split\nJatkamme matkaa Brackim-kanavan kautta Omišiin Makarskan Rivieralle. Omiš on kaunis vanha kapunki, jossa on linnoituksia ja kaunis kivikirkko. Halutessasi voit ostaa lipun opastetulle kävelykierrokselle jos haluat. Voit myös tutustua kaupunkiin omatoimisesti.\nHuomiothan että ohjelmaan saattaa tulla muutoksia matkan aikana esimerkiksi sääolosuhteista tai satamajärjestelyista johtuen.


Outokumpu ja Rautaruukki laskevat, pääindeksit plussalla Helsingin pörssissä - Pörssiuutiset - Ilta-Sanomat\nTeräsyhtiöt laskevat Helsingin pörssissä\nJulkaistu: 15.3.2012 14:57 , Päivitetty: 15.3.2012 14:59\nTorstai-iltapäivänä Helsingin pörssi oli loivassa nousussa. Suurimpia laskijoita olivat teräsyhtiöt Outokumpu ja Rautaruukki.\nTorstai-iltapäivänä Helsingin pörssin pääindeksit olivat vienossa myötätuulessa. Nousijoita ja laskijoita oli vaihdetuimmissa osakkeissa tasavahvasti.\nTeräsvalmistajat Outokumpu ja Rautaruukki olivat molemmat jyrkässä alamäessä. Nousussa olivat muun muassa matkapuhelinyhtiö Nokia ja nostolaitevalmistaja Cargotec.\nMuualla Euroopassa pörssit olivat vailla selvää suuntaa iltapäivällä, kun sijoittajat odottavat iltapäivän tilastoja Yhdysvalloista.\nNoin kello 14.25 Helsingin pörssin yleisindeksi OMXH oli 0,2 prosentin nousussa 6 194,89 pisteessä. Painorajoitettu OMXH Cap liikkui samalla tasolla. Vaihtoa oli kertynyt lähes 200 miljoonaa euroa.\nNokian osake oli kallistunut 1,3 prosenttia 3,82 euroon. Vaihtokakkosena kärkkynyt Nokian Renkaat liikkui eilisen päätöstasonsa molemmin puolin.\nNousussa oli myös Cargotec, jonka osake oli noussut 2,3 prosenttia 32,55 euroon. Ruotsalaispankki SEB nosti Cargotecin ostosuosituksen tasolle "osta" aiemmasta tasosta "pidä" ja tavoitehinnan 32 eurosta 37 euroon.\nSEB:n mukaan yhtiön tila näyttää vakaalta, eikä siinä ole näkynyt suuria muutoksia viime aikoina. Cargotec kertoi aiemmin, että yhtiö uskoo liikevaihtonsa ja tulosmarginaalinsa ennen korkoja ja veroja kasvavan kuluvana vuonna. Pankin mukaan Cargotec on yksi houkuttelevimmista toimialan suurista yrityksistä ja tarjoaa mahdollisuuden voittojen kasvattamiseen.\nNousussa oli myös Pohjola Pankki, jonka osake oli kallistunut 3,1 prosenttia.\nTeräsyhtiö Outokummun osake oli laskenut 6,3 prosenttia 1,39 euroon käytyään alimmillaan 1,33 eurossa. Outokummun merkintäoikeusannin merkintäaika alkoi tänään ja kestää 4. huhtikuuta asti.\nMyös toisen teräsyhtiön Rautaruukin osake oli laskussa. Yhtiön arvosta oli kadonnut 4,4 prosenttia eli 0,41 euroa, kun Rautaruukki irrotti 0,50 euron osakekohtaisen osingon yhtiöstä.\nVoimaloiden ja merimoottoreiden valmistaja Wärtsilä kertoi saaneensa viisivuotisen palvelusopimuksen Yhdysvalloista, mutta ei kertonut sen arvoa. Osake oli noussut 0,8 prosenttia.\nRakennuskonevuokraaja Cramo tiedotti, että se siirtokelpoisten tilojen valmistuksen sekä räätälöityjen siirtokelpoisten tilojen vuokrauksensa MB Rahastoille. Kauppahintaa ei aiota julkistaa. Cramo kirjaa järjestelystä kertaluontoisen noin kolmen miljoonan euron myyntivoiton ensimmäisen neljänneksen tulokseensa. Cramo oli 0,4 prosentin laskussa.\nKohun keskellä olevahttp://www.taloussanomat.fi/liikenne/2012/03/15/heidi-hautala-erottaa-finnairin-hallituksen/201225310/12 lentoyhtiö Finnair oli kallistunut päivän kaupankäynnissä 1,3 prosenttia. Yhtiön vaihto oli ohutta. Valtion omistajaohjauksesta vastaava ministeri Heidi Hautala (vihr.) tiedotti tänään, että Finnairin hallituksen jäsenet kahta lukuun ottamatta joutuvat jättämään tehtävänsä. Hallituspotkujen takana ovat johdon palkkaukseen liittyvät epäselvyydet.\n9.11. 10:41 Cargotec: MacGregor käynnistää 13 miljoonan euron säästöhjelman\n27.10. 9:43 Cargotecin Vehviläinen: Liikevaihtokehitys painoi tulosta\nPörssi loivassa alamäessä Kreikka-vaihdon jälkeen\nHelsingin pörssissä kahden päivän nousuputki on katkeamassa loivaan laskuun. Tänään markkinoilla jännitetään Yhdysvaltain virallisia työttömyyslukuja ja päätöstä siitä, laukeavatko Kreikan velkakirjojen suojaksi otetut cds-luottoriskivakuutukset. Lue lisää ›\nOutokumpu laskee härkämarkkinoilla – pörssinousu pysyvämpi?\nHelsingin pörssi oli tiistai-iltapäivänä yli prosentin nousussa. Miljoonavaihdon osakkeista harvoja laskijoita oli teräsyhtiö Outokumpu. Markkinoilta arveltiin, että nousu voi olla aiempaa pysyvämpää Lue lisää ›\nHelsingin pörssi jatkaa ylämäessä\nHelsingin pörssi on jatkanut tänään keskiviikkona kuluvan viikon nousuputkeaan. Toimialaindeksit olivat plussalla iltapäivällä, ja miljoonavaihdon osakkeista muutamaa poikkeusta lukuunottamatta lähes kaikki olivat nousussa. Lue lisää ›


Atostek – Laki vaatii lääkärintodistusten sähköistä tallentamista\neRA Lomakkeet on ensimmäinen ja toistaiseksi ainoa Kelan yhteistestauksen läpäissyt lomakepalvelu Suomessa. Sen avulla voidaan luoda ja tallettaa sähköisiä lomaketietoja Kanta-palveluun lain vaatimalla tavalla.\nSosiaali- ja terveysministeriön asetus terveydenhuollon valtakunnallisista tietojärjestelmäpalveluista 1257/2015 §2 vaatii, että terveydenhuollon ammattihenkilöiden antamat todistukset ja lausunnot, sekä mielenterveyslaissa tarkoitetut asiakirjat tallennetaan Kelan Kanta-järjestelmään 31.12.2017 alkaen.\nAtostekin kehittämä eRA Lomakkeet on palvelu, jolla tämä tapahtuu helposti ja vaivattomasti. eRA Lomakkeet on mahdollista liittää mihin tahansa terveydenhuollon järjestelmään.\nTällä hetkellä lomakepalvelussa on mahdollista tallettaa seuraavat todistukset digitaalisesti:\nTerveydenhuollon ammattihenkilön antamat todistukset ja lausunnot:\nSV97 lääkärinlausunto erityisäitiysvapaan tarpeesta\nSV75 raskaus- tai jälkitarkastustodistus\nMielenterveyslaissa (1116/1990) tarkoitetut seuraavat asiakirjat:\nlain 9 §:n mukainen tarkkailulähete (”M I”)\nlain 10 §:n mukainen tarkkailulausunto (”M II”)\nLoput lomakkeet, lausunnot tai asiakirjat ovat tulossa riippuen viranomaisaikataulusta.\nprevious post: Ohjaamme joululahjat lastensuojelun ja ympäristönsuojelun hyväksi\nnext post: Kesätöiden hakuaika alkoi Atostekilla


Kirjoitin viimeksi mansikkapaikoista. Eilen ahkeroin pihalla, sen talon pihalla, jossa vesivahingon takia on valtava remontti meneillään. Olen asunut poissa talossa runsaat neljä kuukautta ja oletan asuvani evakossa vielä pari kuukautta. Jossakin vaiheessa remonttia, ehkä vasta sinne takaisin muutettuani laitan talon uudelleen myyntiin, jollei sitten ostaja ilmaannu sumusta. Se on hyvin epätodennäköistä enkä uhraa ajatuksia sille enkä ylipäänsä tulevaisuudelle.\nTämä tapaus, sattuma, kohtalonkäänne tai miksi sitä ja edeltäviä vaiheita voisi kutsua, on muuttanut oman ajatteluni lopullisesti. Paluu menneeseen on mahdoton enkä edes sellaista kuvittele, toivo tai siitä unelmoi. Tämä siksi, että joku saattaa kuvitella minun roikkuvan entisessä huolehtiessani asioista ja yrittäessäni viedä ne kunnialla loppuun saakka. Mutta eräänlainen, käsitteeksi muovautuva mansikkapaikka sekin on. Joka nurkalla kasvaa oikeastikin mansikoita.\nTäällä http://unikkopellossa.blogspot.com/2014/01/valokuvat-vievat-mukanaan.html ja parissa muussakin aiemmassa kirjoituksessani käsittelen sota-aihetta.\nKun tässä helmikuussa olin Keravan kirjastossa Hannu Taanilan tunnilla kuuntelemassa historiantutkija Ville Kivimäkeä liittyen hänen kirjoittamaansa Finlandia-palkinnon voittaneeseen teokseen ” Murtuneet mielet. Taistelu suomalaissotilaiden hermoista 1939–1945" (WSOY) syntyi jo luentoon jonottaneiden suuriin ikäluokkiin kuuluneiden henkilöiden kesken keskustelua heidän kokemuksistaan. Kirja perustui Ville Kivimäen Åbo Akademissa tehtyyn väitöskirjaan, Battled Nerves: Finnish Soldiers’ War Experience, Trauma, and Military Psychiatry 1941–44 . Siinä tutkittiin vasta sodan ja sodassa mielensä rikkoneita miehiä. Varmaan uusia tutkimuksia sodan vaikutuksista sen jälkeen syntyneisiin lapsiin on myös tekeillä, sillä olisi jo niiden aika. Aiheet ovat kyllä monella tapaa olleet viime vuosina esillä. Ehkä eivät kuitenkaan tarpeeksi.\nKirjoittelin tässä vähän aikaa sitten aikakäsityksestäni. On aika oletettavaa minulta, että jos otan jonkin asian käsittelyyni, se palaa takaisin ja tutkailtavakseni montakin tietä, vaikka jääkin joskus kesken. Sellaista tämä ihmiselämä on. Aiemmin keväällä, maaliskuussa aloitin kirjoituksen Anthony de Mellon kirjoista.\nKun nyt aloitan samasta aiheesta, en voi todellakaan tietää, jääkö tämäkin kesken. Se on ihan sama kuin kaikkien elämämme hankkeiden ja asioiden. Kaikkia ei voi viedä loppuun ja monet asiat yksinkertaisesti vain jäävät kesken. Kaltaistani pitkäjänteistä ihmistä se vaivaa usein. Viime aikoina olen erityisen paljon ajatellut asiaa sekä asioiden että ihmissuhteiden kannalta. Ymmärrän olevani erityisherkkä ihminen kaikkien pohjaväreiden osalta ja välittäväni liikaa. Siksi on joskus vaikea sopeutua tähän pinnalliseen maailmaan, jossa tunteet pitää piilottaa eikä ole edes soveliasta katsella asioiden taakse. Saati niistä ei pidä puhua. Mutta onneksi minun ei tarvitsekaan puhua vaan voin kirjoittaa. On vain ylimääräinen onni, jos voi puhua niistä jonkun toisen kanssa.


Purjehduskurssit | Allure Sailing\nTulevana kesänä purjehdimme taas Helsingissä ja Saaristomerellä. Alkukevään aikatauluja on jo julkaistu ja kurssivalikoimassa on muutamia uutuuksia.\nTältä sivulta löydät lyhyet teemakurssimme. Johdatus purjehdukseen sopii hyvin aloittelijoille ja siinä pääsee helposti kokeilemaan millaista purjehdus on. Jos toivomasi kurssi on jo täynnä, laita rohkeasti viestiä, niin voimme aikatauluttaa niitä lisää!\nPurjehtijakurssit löydät nyt omalta sivulta, samoin Saaristopäällikkökurssit.\nRetkipurjehduksilla ja iltapurjehduksilla pääset kokeilemaan purjehdusta, harjoittelemaan kurssilla oppimiasi taitoja tai vain nauttimaan merestä ja saaristosta.\nTalvi kannattaa hyödyntää opiskelemalla vaikkapa navigointia.\nJos haaveissasi on oman veneen kipparointi tai veneen vuokraaminen tutustu Aloittelijasta kippariksi – sivuumme.\nPimeäpurjehduksella tutustumme pimeänavigoinnin perusteisiin Helsingin edustan valomeressä. Pimeänavigoinnilla keskitymme opettelemaan turvallista navigointia pimeässä eli teemme reittisuunnitelman ja toteutamme sen ja ajaessamme harjoittelemme etsimään oikeat valaistut merimerkit ja seuraamaan reittisuunnitelmaamme ja seuraamaan muuta liikennettä.\nJos olet vasta käynyt purjehtijakurssin, mutta epäilet unohtaneesi asioita talven aikana, tämä kahden illan kurssi on juuri sinulle! Kertaamme purjeiden nostot ja laskut, säätämiset sekä vendat, jiipit ja reivaukset sekä tietenkin lähdöt ja rantautumiset. Näillä opeilla vauhdikkaasti uuteen purjehduskauteen!\nPurjeveneen käsittely purjein\nHarjoittelemme purjeveneen käsittelyä purjein ajamalla erilaisia ympyräharjoitteita ja pysähtymistä poijuun. Tämä harjoitus valmistelee toimimiseen henkilö yli laidan tilanteessa purjein sekä veneen käsittelyyn purjein ahtaissa paikoissa. Sopii hyvin harjoitukseksi Saaristopäällikkötutkintoon valmistautumisessa.\nIllan aikana harjoittelemme lähtö- ja rantautumistilanteita sekä purjeiden nostoa ja laskua sekä purjehtimista kun purjehditaan kahden henkilön miehistöllä. Kurssille otetaan kaksi kaksikkoa, jolloin pääset harjoittelemaan asioita oman purjehduskaverisi kanssa.\nHinta 80,- / hlö\nAlta löydät lyhyet teemakurssimme. Johdatus purjehdukseen -iltapurjehduksella pääset vaivattomasti kokeilemaan, millaista purjehdus oikein oikein. Laita rohkeasti viestiä, vaikka toivomasi kurssi olisi täynnä – näin tiedämme kiinnostuksestasi ja voimme aikatauluttaa niitä lisää!\nRetkipurjehduksilla ja iltapurjehduksilla pääset kokeilemaan purjehdusta, harjoittelemaan kurssilla oppimiasi taitoja tai vain nauttimaan merestä ja saaristosta\nTalvi kannattaa hyödyntää opiskelemalla vaikkapa navigointia ja toivottavasti pystymme kevättalvella järjestämään lomapurjehduksen jossain lämpimässä.\nPimeäpurjehduksella tutustumme pimeänavigoinnin perusteisiin Helsingin edustan valomeressä. Pime’navigoinnimma keskitymme opettelemaan turvallista navigointia pimeässä eli teelle rannassa reittisuunnitelman ja toteutamme sen. Ajaessamme harjoittelemme etsimään oikeat valaistut merimerkit ja seuraamme reittisuunnitelmaamme ja muuta liikennettä.\nJos olet vasta käynyt purjehtijakurssin ja epäilet unohtaneesi asioita talven aikana, tämä kahden illan kurssi on juuri sinulle. Kertamme nostot ja laskut, säätämiset sekä vendat, jiipit ja reivaukset sekä tietenkin lähdöt ja rantautumiset. Näillä opeilla vauhdikkaasti seuraavaan purjehduskauteen!\nHarjoittelemme purjeveneen käsittelyä purjein ajamalla erilaisia ympyräharjoitteita ja pysähtymistä poijuun purjein. Tämä harjoitus valmistelee toimimiseen henkilö yli laidan -tilanteessa purjein sekä veneen käsittelyyn purjein ahtaissa paikoissa. Sopii hyvin harjoitukseksi Saaristopäällikkötutkintoon valmistautuessa.\nIllan aikana harjoittelemme lähtö- ja rantautumistilanteita sekä purjeiden nostoa ja laskua sekä purjehtimista kun purjehditaan kahden henkilön miehistöllä.Kurssille otetaan kaksi kaksikkoa, jolloin pääset harjoittelemaan asioita oman purjehduskaverisi kanssa.\nHinta 160,- / pari\nPurjehtijakurssi on aloittelevan purjehtijan kurssi, jolla opit purjehduksen miehistötaitoja, eli miten purjevene liikkuu ja miksi se kallistuu vaan ei kaadu, kuinka purjeita käsitellään ja säädetään turvallisesti, ylläpidetään vauhtia sekä miten huolehditaan, etteivät köydet ole aina solmussa. Purjehtijakurssille osallistumiselle ei ole osaamisvaatimuksia, innostus oppia purjehtimaan riittää. Kurssin pituus on 32 tuntia, joista 8 tuntia voi olla luokkahuoneopetusta, kuten kesän päiväkursseilla Helsingissä. Retkikursseilla retkeillään eli asutaan veneessä, tehdään ruuat ja opetellaan kursissisältö retken muodossa.\nPurjehtija- ja saaristopäällikkökurssi voidaan järjestää päiväkurssina tai retkikurssina. Päiväkurssi on nimensä mukaisesti päivistä ja illoista koostuva kurssi niin, että illalla palataan aina kotisatamaan ja seuraavana päivänä nähdään taas veneellä. Päiväkursseja järjestetään Helsingissä, lähtö ja paluu aina samaan paikkaan. Päiväkurssi kestää 3 päivää ja sen lisäksi kurssiin kuuluu teoriaosuus, joka toteutetaan usein kahden arki-illan aikana.\nPurjehtija- ja saaristopäällikkökurssi voidaan järjestää päiväkurssina tai retkikurssina.Retkikurssi on purjeveneellä retkeilyä. Retkikurssilla asumme veneessä ja purjehdimme saaristossa tutustuen purjehdukseen ja saariston ihaniin pikkusatamiin ja saariin. Retkikursseja on ohjelmassa pääasiassa heinäkuussa. Usein retkikurssin lähtösatama on eri kuin mihin kurssi loppuu, mutta vaihdot on suunniteltu niin, että julkisilla kulkuneuvoilla pääsee paikalle ja pois. Retkikurssin hinta sisältää kurssipaikan. Ruokakulut, satamamaksut ja polttoainekulut katetaan yhteisesti osallistujien kesken.


Arvoisa puhemies! Nämä arvopaperimarkkinalain, kauppakamarilain ja Rahoitustarkastuksesta annetun lain muutosesitykset ovat siinä mielessä tärkeitä, että arvopaperimarkkinalakiehdotukseen sisältyy säännös, jossa osakkeenomistajan, jonka osuus kasvaa yli 30 prosentin yhtiön osakkeiden äänimäärästä julkisen kaupankäynnin kohteena olevassa yrityksessä, on tehtävä julkinen ostotarjous.\nTämähän on merkittävä asia suomalaisessa yrityselämässä ja kaikessa siinä uutisoinnissa, mitä viime vuosina on tehty, samaten siinä säännösviidakossa, jota elinkeinoelämän osalta yrityselämässä on Euroopan unionin alueella viime vuosina tehty ja jossa sitten eduskunta, niin talousvaliokunta kuin valtiovarainvaliokunnan verojaosto ja monet muut, ovat olleet aktiivisesti mukana sillä tavoin, että me Euroopassa olemme niitä kärkimaita, joissa kaikki pannaan täytäntöön sitä mukaa kuin näitä säännöksiä tulee. Talousvaliokunnan työstä kaksi kolmasosaa on pelkästään direktiivejä ja niihin liittyviä E- tai U-asioita. Tämä on hallituksen esitykseksi puettu lakiesitys, jonka talousvaliokunta pääpiirteissään on hyväksynyt.\nPääsääntöön, joka tässä lakiesityksessä ja hallituksen esityksessä on, on kuitenkin tarkoitus säätää poikkeus muun muassa sukupolvenvaihdoksissa ja tilanteissa, joissa määräysvalta ei tosiasiallisesti siirry tai joissa se siirtyy yleishyödyllisille yhteisöille. Toisin sanoen tässä pyrittäisiin siihen, että julkisen kaupankäynnin kohteena olevissa osakeostoissa ja myymisissä myös henkilöstö pääsisi tietämään, mitä heidän yrityksessään tapahtuu. Tässä on myös säännöksiä sen suhteen, millä tavoin henkilöstöä on informoitava, ja myös, millä tavoin henkilöstöön yleensä on käytännössä suhtauduttava.\nTämän asian yhteydessä keskusteltiin paljon myös siitä, millä tavoin nämä henkilöstöön liittyvät velvollisuudet ja oikeudet on kirjattava eri lakeihin, onko niitä oltava arvopaperimarkkinalainsäädännön yhteydessä säädettävissä laeissa vai esimerkiksi valmisteilla olevassa yhteistoimintalaissa, mihin muun muassa palkansaajajärjestöt ovat viitanneet. Valiokunnalle jättämässään lausunnossa ne suhtautuvat tähän esitykseen myönteisesti, koska — kun tässä ollaan tekemisissä ei ainoastaan Suomessa tapahtuvien ostojen kanssa vaan myös suurten yritysten, joiden toimialue ulottuu Eurooppaan tai ympäri maailmaa — tässä on kysymys siitä, mikä loppujen lopuksi on henkilöstön tai yleensä ammattiyhdistysliikkeen asema puuttua nykyisin näihin asioihin. Mutta ainakin tämä halllituksen esitys on oikean suuntainen.\nMutta kuvastaa hyvin asian valmistelua, että työryhmässä, joka tätä valmisteli, oli perinteisesti arvopaperimarkkinalainsäädäntöön liittyvä edustus, ilman että palkansaajajärjestöjä oli mukana. Tämä on myös ehkä sitä murrosvaihetta, jota suomalaisessa yhteiskunnassa on syvän laman jälkeisistä vuosista 1990-luvun alkupuolelta eletty, kun on siirrytty toisen tyyppiseen yhteiskuntaan ja toisen tyyppiseen omistamiseen. Siinä ammattiyhdistysliikkeen asema ei kaikilta osin ole ollut riittävän vahva, ja se näkyy niissä mielenilmauksissa, joita esimerkiksi tänään on meneillään.\nTähän esitykseen sisältyy myös ehdotus siitä, että Keskuskauppakamarin yhteyteen perustettaisiin yrityskauppalautakunta. Se oli ehkä se poliittisesti ainoa ainoa asia, joka myös valiokunnassa johti jopa äänestämiseen tämän lautakunnan tarpeellisuudesta, koska monet asiantuntijat, suurten yritysten kuten Nokian edustajat, näkivät tämän tarpeettomana, että tällainen lautakunta perustettaisiin heidän näkökulmastaan valvomaan ja vahtimaan sitä, että kaikki tapahtuu hyväksyttyjen ja hyvän tavan mukaisten periaatteitten mukaisesti. Mutta joka tapauksessa valiokunta tähän päätyi, eikä tähän mietintöön sitten kuitenkaan ole käytännössä jätetty vastalausetta.\nTämä hallituksen esitys ja siihen liittyvä valiokunnan mietintö kokonaisuudessaan antavat sen kuvan, että tässä elinkeinoelämän lainsäädännössä Suomessa päästään nyt pikkuhiljaa, voisi sanoa, niihin käytännön tilanteisiin, jotka johtavat myös toivottavasti siihen, että puhutaan oikeista, tärkeistä asioista oikealla tavalla.\nMutta ehkä, aivan niin kuin äskeisessäkin asiassa, kun siitä sitten keskusteli maa- ja metsätalousvaliokunnan jäsenten kanssa, myös tässä elinkeinoelämän lainsäädännössä, on sitten kysymys arvopapereista, verotuksesta tai muusta, Suomessa on tällä hetkellä se ongelma, että meidän on hyvin vaikea saada päteviä virkamiehiä valmistelemaan hallituksen esityksiä. Tämä näkyy myös näissä valtiovarainministeriön esityksissä ja näyttää näkyvän myös sitten monissa muissa esityksissä, ja sitten kun seuraa täälläkin asiantuntijoina olevien virkamiesten urakehitystä, niin usein se johtaa täältä elinkeinoelämän palvelukseen, ja sitten he tulevat tänne elinkeinoelämän edustajina, asiantuntijoina, entiset pätevät, hyvät virkamiehet, ja taas tulee uusi, joka opettelee tekemään hallituksen esityksiä, ja sitten eduskunta joutuu aika tavalla näitä muuttamaan. Taas meidän kunkin valiokunnan mahdollisuudet olla jollakin tavoin vastapainona asioitten valmistelijoina ovat hyvin rajalliset, koska Suomessa niin suurista lisäyksistä huolimatta kuin voidaan sanoa valiokuntalaitokseen nähden talousvaliokunnassakin on vasta pari vuotta ollut kaksi päätoimista sihteeriä, jotka näitä esityksiä valmistelevat. Siinä on vaikea perehtyä näihin ehkä niin riittävästi kuin pitäisi.\nArvoisa puhemies! Tässä kuitenkin talousvaliokunta ja sen jäsenet ovat yrittäneet parhaansa.\nArvoisa puhemies! Ei ole mitään sinänsä vastaan tätä lakiesitystä, mutta tuli tässä mieleen yt-laki tämän rahoitusmarkkina-, arvopaperimarkkina-, kauppakamarilain ja rahoitustarkastuslain muuttamisen yhteydessä: onko nyt sitten sitä vaaraa, että kun isot firmat lähtevät ilmoittelemaan isoja asioita, niin yhtäkkiä todetaankin, että ollaan nimenomaan tämän lain piiriin kuuluvassa infossa, joka sitten mahdollisesti sulkee näitä yt-lain tarkoittamia portteja? Se tässä ainakin minulle tuli mieleen, että nyt tulee kaksi väylää sitten ja sitten jossakin kohtaa tuleekin erimielisyys siitä, minkä mukaan nyt tätä infoa annetaan.\nArvoisa puhemies! Tämä näkökohta on ihan aiheellinen, koska yt-lain osalta siinä on tietysti erilaisia mahdollisuuksia, niin sen lain osalta kuin muunkin lainsäädännön osalta. Tämä on tätä tavanmukaista keskustelua, mutta kuten viittasin näihin valmisteluresursseihin, niin kysymys on siitä, ketkä ovat sellaisia, jotka hallitsevat tämän kokonaisuuden: työelämän lainsäädännön, elinkeinoelämän lainsäädännön ja kaiken siltä väliltä. Niitä ei kovin monia Suomessa ja Euroopassa ole.


Poliisi etsii edelleen sunnuntaina Järvenpään ampujaa - Uusi MV-LehtiUusi MV-Lehti\nJulkaistu 15.09.2019 17:14, 5989 lukukertaa\nPoliisi etsii epäiltyä, mutta ei ole julkaissut eilen lauantaina tapahtuneesta Järvenpään ampumatilanteesta etsityn ampujan tuntomerkkejä ja vakuuttaa jälleen, ettei sivulliset ole vaarassa.\nPoliisi tiedotti myöhään lauantaina, että hätäkeskukseen oli tullut lauantai-iltana 14. syyskuuta useita ilmoituksia, joiden mukaan Järvenpään keskustassa oli kuulunut laukauksia. Tietojen mukaan kukaan ei loukkaantunut ampumistilanteessa.\n”Poliisilla on tietoa mahdollisesta epäillystä tekijästä, mutta häntä ei ole toistaiseksi tavoitettu. Tässä vaiheessa poliisi tutkii tapahtunutta rikosnimikkeillä ampuma-aserikos ja törkeän pahoinpitelyn yritys”, sanoi komisario Jarmo Ojala Itä-Uudenmaan poliisin tilannekeskuksesta lauantaina.\nPoliisi on tavoitellut tänään sunnuntaina henkilöä, jonka epäillään ampuneen laukauksia lauantai-iltana 14. syyskuuta Järvenpään keskustassa. Epäiltyä ei ole vielä löydetty.\n”Arvioimme, että epäillystä tekijästä ei ole vaaraa sivullisille. Tämänhetkisen tiedon mukaan lauantai-illan tapahtumissa on ollut kyse kahdenkeskisestä välienselvittelystä, kertoo rikoskomisario, päivystävä tutkinnanjohtaja Simo Kauppinen Itä-Uudenmaan poliisista sunnuntaina.\nTutkinta on alkuvaiheessa, ja tapahtumien kulkua selvitetään aktiivisesti. Tapahtumia tutkitaan tässä vaiheessa rikosnimikkeillä tapon yritys ja ampuma-aserikos. Epäiltyjen rikosten nimikkeet voivat muuttua tutkinnan aikana.\nKaksi joensuulaista miestä on vangittu epäiltynä Joensuun Noljakan henkirikokseen\nPohjois-Karjalan käräjäoikeus vangitsi eilen poliisin esityksestä kaksi joensuulaista miestä todennäköisin syin epäiltynä taposta.\nPoliisi ei tutkinnallisista syistä kerro enempää epäillyistä henkilöistä tai rikoksen uhrista. Myöskään teon yksityiskohdista ei esitutkinnan turvaamiseksi voida vielä kertoa.\nPoliisi kiittää kansalaisilta saamistaan vihjeistä ja osaa näistä vihjeistä edelleen tarkastetaan.\nTutkinnassa on tullut ilmi, että Noljakan päiväkodin pysäköintipaikalle on saapunut lauantai-iltana n. kello 23.20-23.30 välisenä aikana mies sedan-mallisella henkilöautolla. Mies oli jaloitellut hetken pysäköintialueella ja poistunut sitten paikalta. Pyydämme kyseistä henkilöä ottamaan yhteyttä poliisiin.\nMikäli Noljakan alueella on tallentavan kameravalvonnan alaisia alueita niin poliisi pyytää näistä tallenteista vastaavia henkilöitä olemaan yhteydessä poliisiin.\nPoliisi haluaa vielä täsmentää sitä, että rikoksen tapahtumapaikka on Noljakan koulun läheisyydessä oleva kevyen liikenteen väylä ja teko on tapahtunut yöaikaan. Tapauksella ei ole yhteyttä Noljakan koulun henkilökuntaan tai sen oppilaisiin.\nTutkinnanjohtaja haluaa myös korostaa sitä seikkaa, että, Noljakan alueella on tapahtuneesta huolimatta edelleen turvallista liikkua, sillä teko vaikuttaa tässä tapauksessa olevan yksittäinen teko.\nUussuomalainen eli ulkomaalainen. Aina kun poliisi salaa etnisentaustan niin jokaisen tulisi muistaa, että aina ulkomaalainen.


Mini & Me: Isänpäivän lahjavinkit\nIsänpäivä (niin ja grrrrhhmm mun synttärit, just saying..) on ihan nurkan takana ja meillä sitä ainakin juhlitaan ihan kuten mitä tahansa muitakin merkkipäiviä. Mun mielestä maailmassa on ihan liian vähän juhlia ja kaikesta saa ja pitää ottaa kaikki irti. Vaikka läheisimpiään pitäisikin muistaa arvostaa joka päivä ja ilahduttaakin tulisi muistaa useammin kuin joskus ja jouluna, mutta onhan se hyvä, että on päiviä, jolloin oikeasti hyvä syy lahjoa ja muistaa rakkaimpiaan vähän isommin. Joka vuosi on kuitenkin jotenkin aina vain hankalampaa keksiä lahjoja, koska me varsinkin tuppaamme olemaan sellaisia ostan-heti-kun-tarvitsen-ihmisiä ja turhat lahjat nyt ovat, no, turhia. Ajattelin nyt kuitenkin listata tähän mun ideat hyvistä lahjoista ja näistä kaikki sopivat mun mielestä ihan kelle vain, ei ainoastaan välttämättä isille.\n1. DIY: Ihanat kutistemuovilahjat, joista voi tehdä avaimenperiä (esim. tähän tyyliin), koruja, magneetteja jne. Kutistemuoville voi piirtää, leimata, maalata ja hommat hoituvat ihan hetkessä ilman suurempia sotkuja. Itsekoristeltu parkkikiekko olisi mun mielestä myös todella symppis lahjaidea. DIY-lahjojahan olisi vaikka kuinka, mutta nämä ovat sellasia uudempia mistä minä ainakin innostuin.\n2. Vaatteet: siihen on syynsä miksi kalsarit ja sukat ovat ikivanha perinne mitä isänpäivään tulee, koska niitähän kaikki aina tarvitsee, mutta minä jätän ne ihan suosiolla hyllyyn juuri sen yllätyksettömyyden takia. Vaatteet ovat silti aina kiva lahja ja minä vannon tyylikkäiden ja laadukkaiden neuleiden nimeen. Pitää silti myöntää, että kyllä meillä on pariinkin otteeseen ostettu se iskä ja daddy paita yöpaidaksi ja se on ollut todella mieleinen.\n3. Tekemistä: nää on ainakin mun suosikkeja! Liput leffaan (esikoinen ja isi pääsee yhdessä), lahjakortti keilaamaan, escape room:iin, lahjakortti kylpylään koko perheelle tai uimahallin sarjakortti isälle ja vanhemmille lapsille. Tätähän voisi jatkaa loputtomiin ja jokainen keksii toki omalle isälleen tai miehelleen parhana mahdollisen idean.\n4. Hemmottelu-/seikkailupäivä: myöskin ihan mun suosikki lahjaideoita kelle tahansa. Isälle voisi räätälöidä ihan omanlaisensa. Esimerkiksi meillä asusteleva isi tykkäisi eniten varmastikin siitä, että ensin leivottaisiin pullat, pakattaisiin ne mukaan makkaran ja mehun kaveriksi ja lähdettäisiin luontoon retkeilemään pidemmän kaavan mukaan. Hemmottelupäivään voi kuulua myös oman ajan suominen, ulkona syöminen erinäisillä kokoonpanoilla you name it.\n5. Kuvalahjat: itse jätän teetättämättä ne kuvamukit ja hiirimatot ihan vaan koska ne eivät ole niin sanotusti meidän näköisiä. Kuitenkin kortti on lähes aina jokin kuva ja kuvalahjoja on miljoonittain erilaisia muutenkin. Itse tein Tuomaksen ensimmäisenä isänpäivänä ihanan kuvakollaasin seinälle - edelleen meidän kaikkien suosikki. Iso juttu meillä myös on, että otetaan ihania ja vähän "virallisempia" kuvia isänpäivänä isästä ja lapsesta/lapsista muistoksi.\n6. Lahjakortit: aina hyvä ja varma! Itse olen usein ostanut pieniä lahjakortteja erilaisiin ruokapaikkoihin, joka sitten taas menee vähän päällekkäin tekemislahjan kanssa. Arnold'sin lahjakortti on meidän vakio :D Meillä on auton pesu- ja huoltojutut täysin Tuomaksen harteilla, niin esimerkiksi lahjakortti autopesuihin tai vahaukseen yms. voisi olla ihan huippulahja.\n7. Muistetaan myös, että kaikki lasten omatekemät lahjat ovat ykkösiä ja niitä, jotka muistetaan, ne ovat varmasti myös niitä, mihin on pistetty kaikki sydän ja ajatus aina mukaan <3\nNäiden lisäksi päivästä pyritään tekemään spessumpi monellakin tapaa. Runsas ja juhlakalun näköinen aamupala, syömään ulos suvun muiden isien ja pappojen kanssa ja kakkua ja kahvia. Isille annetaan vähän aikaa rentoutua ja vapautetaan kotitöistä. Tärkeintä kuitenkin on se yhdessäolo ja toisista nauttiminen.\nNäin siis meillä ja mun ajatukset ovat varmaankin aika mainstream ja moni keksisi parempiakin ideoita. Pistäkää siis ihmeessä kommenttikenttään lisää lahjaideoita ja teidän perinteistä juhlia isänpäivää.\nps. Voi luoja tuota miniOliviaa <3 En kestä!\nTunnisteet: ajatukset, lapset, lifie, mietteitä, mylife, oma elämä, perhe


Mediaseuranta: HS: Ulkomaalaislaki tiukkenee, kansalaisuuden saanti helpottuu\nTänä vuonna Suomeen on saapunut turvapaikanhakijoita enemmän kuin koskaan aiemmin. Ulkomaalaislain muutoksilla lainsäädäntöä hiotaan lähemmäksi muita Pohjoismaita ja EU-maita.\n"Meillä on joitakin tekijöitä, jotka voivat houkutella tulemaan tänne", maahanmuutto- ja Eurooppa-ministeri Astrid Thors (r) sanoo.\nHänen mukaansa yhtenä houkuttimena voi olla esimerkiksi turvapaikanhakuprosessin pitkä kesto, jonka ajan hakija voi olla maassa. Thorsin mukaan Suomesta turvapaikkaa hakeneista lähes puolet on jo hakenut turvapaikkaa muualta Euroopasta. Kymmenisen prosenttia on jopa EU-maan kansalaisia.\n"Olisi tärkeää, että EU:ssa olisi mahdollisimman yhtenäinen lainsäädäntö. Jos jossain tehdään pieniäkin muutoksia, niillä voi olla suuri vaikutus toisaalla", Thors sanoo.\nTämänkertaiset ulkomaalaislain muutokset tiukentavat oleskeluluvan saaneiden maahanmuuttajien perheenjäsenten saamista Suomeen ja turvapaikanhakijoiden työnteko-oikeutta.\nLakiin kirjataan nyt myös ikätestit. Thors uskoo, että ikätestien siirtäminen lakiin on vaikuttanut alaikäisten yksin tulleiden turvapaikanhakijoiden määrään jo nyt. Syyskuun loppuun mennessä yksin tulleita alaikäisiä oli saapunut Suomeen selvästi vähemmän kuin viime vuonna vastaavaan ajankohtaan mennessä.\nMyös kotouttamislain uudistaminen on sisäasiainministeriössä työn alla. Kansalaisuuslaki on lausuntokierroksilla.\n"Ulkomaalaistaustaiset ihmiset ovat jo merkittävä ryhmä Suomessa. On todella tärkeää, että heidän kotouttamisensa on tehokasta ja vastaa paremmin tarpeita. Kansalaisuus voi olla päämääränä", Thors sanoo.\nMinisteriössä halutaan, että kotouttamislaki vastaisi enemmän nykyistä maahanmuuttotilannetta. Kotouttamisella tarkoitetaan sitä, että maahanmuuttajalle opetetaan yhteiskunnassa toimimiseen tarvittavat perustiedot ja -taidot, tärkeimpänä kielitaito.\n"Kun nykylaki tehtiin, valtaosa tulijoista oli humanitaarisin perustein tulleita. Nyt työperäiset, ja perhesiteen perusteella maahan tulevat ovat lisääntyneet merkittävästi. Heidät pitää ottaa huomioon", sanoo neuvotteleva virkamies Meri-Sisko Eskola sisäasiainministeriöstä.\nThorsin mukaan rahallisten resurssien lisääminen on haasteellista tässä taloustilanteessa.\n"Mutta en usko, että aina on kyse suuremmista resursseista. Asioita voi tehdä eri tavalla", Thors sanoo.\nSuomen kansalaisuuden saa jatkossa nykyistä nopeammin. Kansalaisuuslain muutoksessa maassa oleskeluaikaa aiotaan lyhentää kuudesta vuodesta viiteen vuoteen.\n"Katsomme, että jos henkilö saa kansalaisuuden, hän kokee nopeammin kuuluvansa yhteiskuntaan", sanoo ylitarkastaja Sonja Hämäläinen sisäasiainministeriöstä.\nKolme Suomeen tulevia koskevaa lakia muuttuu\nUudessa ulkomaalaislaissa oleskeluluvan saa perhesiteen perusteella vain, jos lapsi on alaikäinen hakemusta päätettäessä. Siis jos alaikäinen anoessaan vanhempiaan Suomeen täyttää 18 vuotta ennen kuin viranomaiset päättävät asiasta, hän menettää perheenyhdistämisoikeuden. Jatkossa myös kansainvälistä tai tilapäistä suojelua saavien ihmisten perheenyhdistäminen edellyttää riittävää toimeentuloa, jos he perustavat perheen Suomessa.\nIkätestit kirjataan lakiin. Lääketieteellisillä testeillä yritetään paljastaa henkilöt, jotka yrittävät esiintyä alaikäisinä, vaikka eivät sitä ole.\nNykyisin turvapaikanhakijat saavat tehdä töitä kolmen kuukauden oleskelun jälkeen.\nJatkossa työnteko-oikeus kolmen kuukauden jälkeen säilyy vain niillä hakijoilla, joilla on henkilötodistus.\nPassittomat saavat tehdä töitä puolen vuoden jälkeen. Ministeriö haluaa kannustaa tulijoita säilyttämään henkilötodistuksensa.\nKotouttamislain uudistuksessa maahanmuuttajat halutaan kotouttamisen piiriin nykyistä nopeammin ja laajemmin. Tarkoitus on räätälöidä nykyistä monipuolisempia koulutusvaihtoehtoja.\nKansalaisuuden voi jatkossa saada kuuden vuoden sijaan viiden vuoden jälkeen.\nAsumisaikaa laskettaessa otetaan huomioon puolet oleskelusta, joka on tapahtunut tilapäisellä oleskeluluvalla eli B-luvalla. Ajasta vähintään vuosi on oltava pysyvää oleskelua eli A-luvalla oleskelua.\nTähän saakka on huomioitu vain pysyvä oleskelu.\nUudistuksella halutaan houkutella esimerkiksi ulkomaalaisia opiskelijoita jäämään maahan. Hyvän kielitaidon hankkinut voisi saada kansalaisuuden jo neljän vuoden jälkeen.\nKotouttamisen onnistuminen on avainasia\nPakolais- ja maahanmuuttotyön päällikkö Leena-Kaisa Åberg, Suomen Punainen Risti.\n"On oikeusturvan näkökulmasta kohtuutonta, jos hallinnollisten prosessien viivästymisen takia menettää perheenyhdistämisoikeuden. Ikätestit ovat 18 vuoden iässä epätarkimpia. Pitää olla joku muutoksenhakumenettely.\nMiksi työllistyminen, joka myös vähentää vastaanoton kustannuksia, tehdään hankalammaksi? Kansalaisuus on yksi tärkeä väylä kotoutumiseen."\nToiminnanjohtaja Reet Nurmi, Monika-Naiset liitto ry.\n"Kotouttamiskoulutuksessa valikoiman pitäisi olla vaihtelevaa. Ei ole yhtäläistä maahanmuuttajaa, tarpeet ovat erilaisia. Nyt esimerkiksi avioliiton kautta Suomeen tulleiden on tosi vaikea päästä opiskelemaan kieltä. Myös taustakoulutus pitäisi huomioida. Kansalaisuuden myöntäminen on suuri kunnia ja ihmisen sitouttamista Suomeen."\nKansalaisaktivisti Juha Mäki-Ketelä, Muutos 2011 ry.\n"Hakija ei saisi elää vain yhteiskunnan avustuksilla, vaan työssäkäynti pitäisi kytkeä kansalaisuuden saamiseen. Työperäisille maahanmuuttajille voisi myöntää kansalaisuuden nopeamminkin. Jos työvoimapula tulee, ihmiset kannattaisi hankkia tänne lähialueilta eli Pohjoismaista, Baltiasta ja Venäjältä. Heidän on helpompi kotoutua kuin heidän, jotka tulevat täysin erilaisesta kulttuuri-, kieli- ja uskonnollisesta taustasta."\nVenäjän tutkimuksen professori Timo Vihavainen, Helsingin yliopisto.\n"Vakituisesti tänne jäävien täytyy kotoutua. Siitä ei seuraa hyvää, jos syntyy rinnakkaiskulttuureja, jotka eivät integroidu Suomeen. Kaikki pitäisi myös työllistää tavalla tai toisella. Kansalaisuuden saamisessa vuosimäärät eivät varmasti vaikuta sitä eikä tätä. Pitäisi olla kielitaitoa ja näyttöä, että on ainakin pyrkimys integroitua suomalaiseen yhteiskuntaan eikä johonkin muuhun yhteisöön."